+-----------------------------------------------------------------------+
| ส่วนที่ 1                                                                |
|                                                                       |
| การประกอบธุรกิจ                                                         |
+-----------------------------------------------------------------------+

  -----------------------------------------------------------------------
  1. นโยบายและภาพรวมการประกอบธุรกิจ

  -----------------------------------------------------------------------

บริษัท อุตสาหกรรม อีเล็คโทรนิคส์ จำกัด (มหาชน) (“บริษัท” หรือ “EIC”) ก่อตั้งขึ้นเมื่อวันที่
17 กุมภาพันธ์ 2527 ในรูปแบบบริษัทจำกัด โดยใช้ชื่อ บริษัท อุตสาหกรรม อีเล็คโทรนิคส์
(ยูเอสเอ) จำกัด
โดยมีวัตถุประสงค์เริ่มแรกในการจัดตั้งบริษัทเพื่อประกอบธุรกิจเป็นผู้ออกแบบผลิตและจำหน่ายอุปกรณ์สารกึ่งตัวนำ
(Semiconductor Device) ประเภทไดโอด (Diodes) ซึ่งเริ่มต้นธุรกิจด้วยการซื้อขาย
ทรานซิสเตอร์ (Transistor) ต่อมาในปี 2546 บริษัทได้จดทะเบียนแปรสภาพ
เป็นบริษัทมหาชนจำกัด และเปลี่ยนชื่อเป็น บริษัท อุตสาหกรรม อีเล็คโทรนิคส์ จำกัด (มหาชน)

ณ วันที่ 31 ธันวาคม 2557 บริษัทมีทุนจดทะเบียน 600,000,000 บาท ชำระเต็มมูลค่าแล้ว
476,881,145 บาท แบ่งออกเป็นหุ้นสามัญจำนวน 476,881,145 หุ้น มูลค่าที่ตราไว้หุ้นละ 1 บาท

ปัจจุบัน บริษัทประกอบธุรกิจ อิเล็กทรอนิกส์
และธุรกิจที่เกี่ยวเนื่องกับอิเล็กทรอนิกส์ที่มีศักยภาพและผลตอบแทนที่ดี จำหน่ายอะไหล่อิเล็กทรอนิกส์
มีบริษัท อีไอซี เซมิคอนดักเตอร์ จำกัด (“EIC Semi”) ซึ่งเป็นบริษัทย่อย นอกจากนี้
บริษัทยังมีการลงทุนใน บริษัท สมาร์ท แทรฟิค จำกัด (“Smart Traffic”)
ซึ่งประกอบธุรกิจที่เกี่ยวข้องกับระบบเก็บเงินค่าทางด่วนแบบเงินสดและแบบอัตโนมัติ (Easy
Pass), ระบบชําระเงินทางอิเล็กทรอนิกส์ด้วยโทรศัพท์มือถือ (NFC)
และระบบชำระเงินผ่านทางบัตรเครดิต VISA Paywave ทั้งด้านคมนาคมและขนส่ง
,ระบบบริหารและแลกเปลี่ยนคะแนนสะสมที่เกี่ยวข้องกับธุรกิจค้าปลีกและธุรกิจคมนาคม (Loyalty
Program), โครงการจัดทําระบบตั๋วร่วมและเคลียริ่งเฮาส์ (Clearing House)
ให้บริการติดตั้งระบบเก็บเงินค่าผ่านทาง ทั้งแบบเงินสด และระบบอัตโนมัติ (Easy Pass) ,
ให้บริการติดตั้งระบบเก็บค่าจอดรถ, ให้บริการติดตั้งระบบตั๋วร่วม ,
และให้บริการบำรุงรักษาระบบที่บริษัท ฯ ได้ติดตั้งทั้งภาครัฐและเอกชน

1.1 วิสัยทัศน์ วัตถุประสงค์ เป้าหมาย

วิสัยทัศน์

“เป็นผู้ผลิตอุปกรณ์สารกึ่งตัวนำที่มีคุณภาพชั้นนำทัดเทียมกับผู้ผลิตในระดับสากล”

วัตถุประสงค์

“สร้างตราสินค้า “EIC” ให้เป็นสินค้าคุณภาพเป็นที่ยอมรับสำหรับผู้ผลิตในอุตสาหกรรมต่าง ๆ
ทุกอุตสาหกรรม”

เป้าหมาย

“เป็นผู้ผลิตอุปกรณ์สารกึ่งตัวนำประเภทไดโอดที่มีคุณภาพเป็นที่ยอมรับสำหรับทุกอุตสาหกรรม”

นโยบายเกี่ยวกับสังคมและสิ่งแวดล้อม

(1) คำนึงถึงความพึงพอใจสูงสุดของลูกค้า

(2) ปฏิบัติหน้าที่ด้วยความซื่อสัตย์สุจริต เป็นไปตามระเบียบ กฎหมายที่เกี่ยวข้อง

(3) วิเคราะห์ปัญหา พัฒนาอย่างต่อเนื่อง สร้างสรรค์นวัตกรรม ลดการสูญเสีย

(4) ใส่ใจและคำนึงถึงความปลอดภัย และคุณภาพชีวิตการทำงานของพนักงาน

กลยุทธ์และแผนการในอนาคต

  บริษัทมีแผนในการขยายธุรกิจไปยังธุรกิจอิเล็กทรอนิกส์และธุรกิจที่เกี่ยวเนื่องกับอิเล็คทรอนิกส์และซอฟต์แวร์ที่มีศักยภาพและมีผลตอบแทนที่ดี
  โดยเป็นการลงทุนในธุรกิจที่เกี่ยวข้องกับระบบเก็บเงินค่าทางด่วนแบบเงินสดและแบบอัตโนมัติ
  (Easy Pass), ระบบชําระเงินทางอิเล็กทรอนิกส์ด้วยโทรศัพท์มือถือ (NFC)
  และระบบชำระเงินผ่านทางบัตรเครดิต VISA Paywave ทั้งด้านคมนาคมและขนส่ง
  ,ระบบบริหารและแลกเปลี่ยนคะแนนสะสมที่เกี่ยวข้องกับธุรกิจค้าปลีกและธุรกิจคมนาคม
  (Loyalty Program), โครงการจัดทําระบบตั๋วร่วมและเคลียริ่งเฮาส์ (Clearing House)

หลักเกณฑ์ในการพิจารณาศักยภาพการเติบโตของธุรกิจที่จะลงทุน

  บริษัทมีการพิจารณาธุรกิจที่จะลงทุน
  ซึ่งเป็นการลงทุนที่ให้ความสำคัญกับอัตราการเติบโตของธุรกิจเป็นหลัก
  และขีดความสามารถในการแข่งขันในเชิงธุรกิจรวมอีกทั้งเป็นธุรกิจที่สามารถสร้างผลกำไร

1.2 การเปลี่ยนแปลงและพัฒนาการที่สำคัญ

ประวัติความเป็นมาและพัฒนาการที่สำคัญของบริษัท สรุปได้ดังนี้

ปี 2527 วันที่ 17 กุมภาพันธ์ 2527 นายศราวุธ จินต์วุฒิ ก่อตั้งบริษัท อุตสาหกรรม อีเล็คโทรนิคส์
(ยูเอสเอ) จำกัด ด้วยทุนจดทะเบียน 103 ล้านบาท โดยมีวัตถุประสงค์ หลักในการประกอบธุรกิจ
เป็นผู้ออกแบบผลิตและจำหน่ายอุปกรณ์สารกึ่งตัวนำ (Semiconductor Device) ประเภท ไดโอด
(Diodes)
ที่เป็นอุปกรณ์พื้นฐานในวงจรอิเล็กทรอนิกส์สำหรับอุตสาหกรรมเครื่องใช้ไฟฟ้าและอุปกรณ์อิเล็กทรอนิกส์มีโรงงานแห่งแรกในนิคมอุตสาหกรรมที่ตั้งอยู่ในเขตส่งออกเขต
1 นิคมอุตสาหกรรมลาดกระบังในปี 2527 เริ่มต้นธุรกิจโดยการซื้อขาย ทรานซิสเตอร์
(Transistor)

ปี 2533 เริ่มผลิตอุปกรณ์สารกึ่งตัวนำประเภทไดโอด

ปี 2539 เพิ่มทุนจดทะเบียนและทุนชำระแล้วเป็น 300 ล้านบาท

ปี 2540 - 2543 ได้รับมาตรฐาน ISO 9001 และ ISO14001 จากบริษัท SGS Yarsley
International Certificational Services ประเทศอังกฤษ

ปี 2545 เพิ่มผลิตภัณฑ์ใหม่ คือ Glass Diodes และ SMD (Surface Mounted Devices)
และได้รับการส่งเสริมการลงทุนจาก BOI

ปี 2546 ดำเนินการแปรสภาพบริษัท เป็นบริษัทมหาชน เปลี่ยนชื่อเป็น บริษัท อุตสาหกรรม
อีเล็คโทรนิคส์ จำกัด (มหาชน) เพิ่มทุนจดทะเบียนและทุนชำระแล้วเป็น 400 ล้านบาท
นำบริษัทเข้าจดทะเบียนในตลาดหลักทรัพย์แห่งประเทศไทยและเริ่มซื้อขายหลักทรัพย์เมื่อวันที่ 22
ธันวาคม 2546 ในหมวดชิ้นส่วนอิเล็กทรอนิกส์ ใช้ชื่อในการซื้อขายหลักทรัพย์ว่า “EIC”

ปี 2549 ขยายธุรกิจเป็นผู้ผลิตและจำหน่ายแผ่นซิลิคอนเวเฟอร์ (Silicon Wafer) ทั้งชนิด Open
Junction และ Glass Passivated Processed (GPP)

  บริษัทได้รับการส่งเสริมการลงทุน ตาม พ.ร.บ. การส่งเสริมการลงทุน พ.ศ. 2520
  โดยได้รับยกเว้นภาษีเงินได้นิติบุคคล เป็นเวลา 8 ปี ในการลงทุน เพื่อพัฒนาทักษะ เทคโนโลยี
  และนวัตกรรม (เริ่ม 30 ตุลาคม 2549 ครบกำหนด 29 ตุลาคม 2557)
  ตามเงื่อนไขการส่งเสริมการลงทุน ดังนี้ บริษัทต้องมีการลงทุนหรือมีค่าวิจัยพัฒนา
  หรือออกแบบค่าฝึกอบรมเทคโนโลยีขั้นสูง หรือค่าใช้จ่ายในการสนับสนุนการศึกษา
  หรือสถาบันการวิจัยไม่น้อยกว่าร้อยละ 3 ของยอดขายรวมใน 3 ปีแรก
  หรือมีค่าใช้จ่ายรวมกันไม่น้อยกว่า 450 ล้านบาท แล้วแต่มูลค่าใดต่ำกว่า

ปี 2550 ได้รับการรับรองมาตรฐาน ISO/TS 16949 จากบริษัท SGS Yarsley
International Certificational Services ประเทศอังกฤษ

ปี 2556 วันที่ 29 พฤศจิกายน 2556 และ 2 ธันวาคม 2556
มีการซื้อ/ขายหุ้นระหว่างผู้ถือหุ้นรายใหญ่ของบริษัท บนกระดานรายใหญ่ (Big Lot)
โดยผู้ถือหุ้นจำนวน 4 ราย เป็นผู้ขาย และ มี บริษัท ไทย ไพร์ม จำกัด และนายบี เตชะอุบล
และบุคคลอื่นอีกจำนวน 6 ราย ดังนี้ 1) นายแสวง ศิริจันทโรภาส 2) น.ส.พรรณี อัคราช 3)
น.ส.อุทุมพร จุลกะบุตร 4) นายสุเทพ ศิริจันทโรภาส 5 ) Quam Securities Limited 6)
บริษัทหลักทรัพย์จัดการกองทุนสยามไนท์ฟันด์แมเนจเม้นท์ จำกัด ได้เข้าทำการซื้อขายหุ้นของบริษัท
ในตลาดแบบ Big Lot โดยซื้อหุ้นของบริษัท ในราคาหุ้นละ 1.25 บาท
(หนึ่งบาทยี่สิบห้าสตางค์ต่อหุ้น) รวมจำนวน 267,809,600 หุ้น หรือคิดเป็นร้อยละ 66.95
ของหุ้นที่ออกและจำหน่ายแล้วทั้งหมดของบริษัท มีผลทำให้มีการเปลี่ยนแปลงอำนาจในการควบคุม
จากการเปลี่ยนแปลงโครงสร้างผู้ถือหุ้น และโครงสร้างกรรมการบริษัท ดังนี้

  การเปลี่ยนแปลงโครงสร้างผู้ถือหุ้นจากการทำรายการ Big Lot

  ------ -------------------------- ------------- ------- ------------- --------
  ลำดับ   รายชื่อผู้ถือหุ้น                 ก่อนทำรายการ           หลังทำรายการ   

                                    จำนวนหุ้น       ร้อยละ   จำนวนหุ้น       ร้อยละ

  1.     นายศราวุธ จินต์วุฒิ             204,000,000   51.00   0             0

  2.     นายวิทยา จักรเพ็ชร            38,327,000    9.58    0             0

  3.     นายสง่า วนาสินชัย             20,000,000    5.00    0             0

  4.     นายวรกร จักรเพ็ชร            5,482,600     1.37    0             0

  5.     บริษัท ไทย ไพร์ม จำกัด         0             0       173,409,600   43.35

  6.     นายบี เตชะอุบล               0             0       32,000,000    8.00

  7.     นายแสวง ศิริจันทโรภาส         0             0       14,800,000    3.70

  8.     นางสาวอุทุมพร จุลกะบุตร        0             0       7,900,000     1.98

  9.     นางสาวพรรณี อัคราช           0             0       11,900,000    2.98

  10.    นายสุเทพ ศิริจันทโรภาส         0             0       7,800,000     1.95

  11.    บริษัทหลักทรัพย์จัดการกองทุน      0             0       12,000,000    3.00
         สยามไนท์ฟันด์แมเนจเม้นท์ จำกัด                                       

  12.    Quam Securities Limited    0             0       8,000,000     2.00

         รวม                        267,809,600   66.95   267,809,600   66.95
  ------ -------------------------- ------------- ------- ------------- --------

  หมายเหตุ

-   ในวันที่ 13 ธันวาคม 2556 บริษัท ไทย ไพร์ม จำกัด ได้โอนหุ้นของบริษัท ให้แก่นายบี
    เตชะอุบล เป็นจำนวน 31,409,600 หุ้น ทำให้บริษัท ไทย ไพร์ม จำกัด ถือหุ้นของบริษัท
    จำนวน 142,000,000 หุ้น และนายบี เตชะอุบล ถือหุ้นของบริษัท จำนวน 63,409,600 หุ้น
    และเมื่อรวมหุ้นของบริษัทที่ถือโดย นายบี เตชะอุบล และ บริษัท ไทย ไพร์ม จำกัด จะเท่ากับ
    205,409,600 หุ้น คิดเป็นร้อยละ 51.35 ของจำนวนหุ้นที่จำหน่ายได้แล้วทั้งหมดของบริษัท ณ
    เวลาดังกล่าว

  โครงสร้างกรรมการใหม่หลังการทำ Big Lot

  ------ ------------------------- ---------------------------------------
  ลำดับ   รายชื่อกรรมการ              ตำแหน่ง

  1.     นายปฏิภาณ กาญจนวิโรจน์       ประธานกรรมการ/ ประธานกรรมการบริหาร

  2.     นายสมคาด สืบตระกูล          รองประธานกรรมการ /ประธานกรรมการตรวจสอบ/
                                   กรรมการอิสระ

  3.     นายวิทยา จักรเพ็ชร           กรรมการผู้จัดการ

  4.     นางทิพย์วรรณ จักรเพ็ชร        กรรมการ/ กรรมการตรวจสอบ

  5.     นายธนบดี สวัสดิ์ศรี            กรรมการ/

  6.     นางกฤษณาศ์ จิตรปฏิมา         กรรมการอิสระ /กรรมการตรวจสอบ

  7.     นายทวิช พิมพาแป้น            กรรมการอิสระ /กรรมการตรวจสอบ
  ------ ------------------------- ---------------------------------------

  วันที่ 4 ธันวาคม 2556 ก่อตั้งบริษัท อีไอซี เซมิคอนดักเตอร์ จำกัด (บริษัทย่อย) ทุนจดทะเบียน
  100,000 บาท แบ่งเป็นหุ้นสามัญ 1,000 หุ้น มูลค่าที่ตราไว้หุ้นละ 100 บาท
  โดยบริษัทถือหุ้นในสัดส่วนร้อยละ 99.70
  เพื่อประโยชน์ในการปรับปรุงโครงสร้างในการดำเนินธุรกิจ ตามมติที่ประชุมคณะกรรมการบริษัท
  ครั้งที่ 7/2556 ซึ่งประชุมเมื่อวันที่ 2 ธันวาคม 2556 โดยมีรายละเอียดตามที่สรุปไว้ในหัวข้อ
  1.3

ปี 2557 ที่ประชุมวิสามัญผู้ถือหุ้น ครั้งที่ 1/2557 เมื่อวันที่ 13 กุมภาพันธ์ 2557
และที่ประชุมวิสามัญผู้ถือหุ้น ครั้งที่ 2/2557 เมื่อวันที่ 27 มิถุนายน 2557 มีมติอนุมัติให้บริษัท

-   โอนทรัพย์สินและหนี้สินที่เกี่ยวข้องกับการผลิตไดโอดของบริษัท ให้แก่บริษัท อีไอซี
    เซมิคอนดักเตอร์ จำกัด (บริษัทย่อย) เพื่อชำระค่าหุ้นเพิ่มทุนด้วยทรัพย์สินและเงินสด ไม่เกิน
    500 ล้านบาท

-   ลงทุนใน บริษัท สมาร์ท แทรฟิค จำกัด โดยการซื้อหุ้นสามัญจากผู้ถือหุ้นเดิม ร้อยละ 49
    ของจำนวนหุ้นทั้งหมด ในราคาหุ้นละ 500 บาท รวมมูลค่าการลงทุน 245 ล้านบาท

-   ออกใบสำคัญแสดงสิทธิที่จะซื้อหุ้น ครั้งที่ 1 (EIC-W1) จำนวนไม่เกิน 100 ล้านหน่วย
    โดยจัดสรรให้แก่ผู้ถือหุ้นสามัญเดิมของบริษัท ที่มีรายชื่อปรากฎในสมุดทะเบียนผู้ถือหุ้น ณ วันที่
    16 พฤษภาคม 2557 ตามสัดส่วนการถือหุ้น ในอัตราส่วน 4 หุ้นเดิมต่อใบสำคัญแสดงสิทธิ 1
    หน่วย

-   ออกและเสนอขายหุ้นกู้แปลงสภาพให้แก่ผู้ลงทุนในต่างประเทศโดยเฉพาะเจาะจง (Private
    Placement) จำนวนไม่เกิน 16 ล้านดอลลาร์สิงคโปร์หรือเทียบเท่า 400
    ล้านบาทหรือในเงินสกุลอื่นใดในจำนวนเทียบเท่า

-   เพิ่มทุนจดทะเบียนอีก 200 ล้านบาท จากเดิม 400 ล้านบาท เป็น 600 ล้านบาท
    โดยการออกหุ้นสามัญเพิ่มทุน 200 ล้านหุ้น มูลค่าที่ตราไว้หุ้นละ 1 บาท
    และจัดสรรหุ้นสามัญเพิ่มทุนดังนี้

(1) หุ้นสามัญเพิ่มทุน ไม่เกิน 100 ล้านหุ้น เพื่อรองรับการใช้สิทธิตาม EIC-W1

(2) หุ้นสามัญเพิ่มทุน ไม่เกิน 20 ล้านหุ้น เพื่อรองรับการปรับสิทธิของ EIC-W1

(3) หุ้นสามัญเพิ่มทุน ไม่เกิน 80 ล้านหุ้น เพื่อรองรับการใช้สิทธิแปลงสภาพของหุ้นกู้แปลงสภาพ

  วันที่ 1 เมษายน 2557
  บริษัทได้ปรับโครงสร้างธุรกิจโดยการโอนทรัพย์สินและหนี้สินที่เกี่ยวข้องกับส่วนงานการผลิตไดโอดของบริษัทให้แก่บริษัทย่อย
  คือ บริษัท อีไอซี เซมิคอนดักเตอร์ จำกัด (“EIC Semi”)

  บริษัท อีไอซี เซมิคอนดักเตอร์ จำกัด มีทุนจดทะเบียนและชำระแล้ว 474,031,900 บาท
  แบ่งเป็นหุ้นสามัญ 4,740,319 หุ้น มูลค่าที่ตราไว้หุ้นละ 100 บาท โดยบริษัทถือหุ้น 4,740,317
  หุ้น คิดเป็นร้อยละ 100

  บริษัทเข้าซื้อหุ้นสามัญของบริษัท สมาร์ท แทรฟิค จำกัด จำนวน 302,000 หุ้น คิดเป็นร้อยละ
  30.20 ของทุนชำระแล้ว ในราคาหุ้นละ 500 บาท รวมมูลค่า 152 ล้านบาท
  (มติที่ประชุมวิสามัญผู้ถือหุ้น ครั้งที่ 1/2557 เมื่อวันที่ 13 กุมภาพันธ์ 2557
  อนุมัติให้บริษัทลงทุนใน บริษัท สมาร์ท แทรฟิค จำกัด ร้อยละ 49 ของจำนวนหุ้นทั้งหมด
  ในราคาหุ้นละ 500 บาท รวมมูลค่าการลงทุน 245 ล้านบาท)

  โครงสร้างผู้ถือหุ้นใหญ่ จากการปิดสมุดทะเบียนล่าสุด ณ วันที่ 15 ธันวาคม 2557

  ------ ---------------------------------------- ------------- -----------
  ลำดับ   รายชื่อผู้ถือหุ้น                               จำนวนหุ้นที่ถือ    ร้อยละ

  1.     นายบี เตชะอุบล                             120,108,398   25.19

  2.     บริษัท ไทย ไพร์ม จำกัด                       22,000,000    4.61

  3.     นางรัตติวรรณ โชตเชาว์โรจน์                   12,258,500    2.57

  4.     น.ส.เพ็ญจันทร์ โยธินอุปไมย                    11,730,100    2.46

  5.     นางวิภาวี ถนอมจัตุรงค์                        8,788,300     1.84

  6.     น.ส.ปฏิญญา วงค์กุศลเลิศ                      8,650,000     1.81

  7.     น.ส.สุวรรณา แซ่โง้ว                         7,731,300     1.62

  8.     นางมณีวรรณ จาง                            6,623,600     1.39

  9.     นายณรงค์ หวังเจริญวงศ์                       5,875,900     1.23

  10.    นายวิศิษฐ เดชะวิทยาธร                       5,000,000     1.05

  11.    บริษัท ไทยเอ็นวีดีอาร์ จำกัด                    4,771,100     1.00

  12.    อื่น ๆ                                     263,343,947   55.23

         รวม                                      476,881,145   100.00
  ------ ---------------------------------------- ------------- -----------

  หมายเหตุ

-   ในวันที่ 17 กุมภาพันธ์ 2557 บริษัท ไทย ไพร์ม จำกัด ได้โอนหุ้นของบริษัท ให้แก่นายบี
    เตชะอุบล เป็นจำนวน 120,000,000 หุ้น ให้บริษัท ไทย ไพร์ม จำกัด ถือหุ้นของบริษัท
    จำนวน 22,000,000 หุ้น และนายบี เตชะอุบล ถือหุ้นของบริษัท จำนวน 183,409,600 หุ้น
    และเมื่อรวมหุ้นของบริษัทที่ถือโดย นายบี เตชะอุบล และ บริษัท ไทย ไพร์ม จำกัด จะเท่ากับ
    205,409,600 หุ้น คิดเป็นร้อยละ 51.35 ของจำนวนหุ้นที่จำหน่ายได้แล้วทั้งหมดของบริษัท ณ
    เวลาดังกล่าว

-   นอกจากนี้ในวันที่ 10 และ 21 เมษายน 2557 นายบี เตชะอุบล
    ได้โอนหุ้นของบริษัทจำนวนทั้งสิ้น 63,101,202 หุ้น หรือคิดเป็นสัดส่วนร้อยละ 15.77
    ของจำนวนหุ้นที่ออกและจำหน่ายได้แล้วทั้งหมดของบริษัท
    ให้แก่นักลงทุนที่สนใจในธุรกิจของบริษัทจำนวน 8 ราย และหลังจากการทำรายการดังกล่าว
    นายบี เตชะอุบล และบริษัท ไทย ไพร์ม จำกัด ยังคงถือหุ้นของบริษัทอยู่เป็นจำนวนทั้งสิ้น
    142,308,398 หุ้น โดยหลังจากวันดังกล่าว นายบี
    เตชะอุบลได้จำหน่ายหุ้นบางส่วนของบริษัทให้นักลงทุนรายอื่นออกไปอีกจำนวน 200,000 หุ้น
    ทำให้นายบี เตชะอุบล และบริษัท ไทย ไพร์ม จำกัด ถือหุ้นรวมกันเป็นจำนวนทั้งสิ้น
    142,108,398 หุ้น หรือคิดเป็นสัดส่วยร้อยละ 29.80
    ของจำนวนหุ้นที่ออกและจำหน่ายได้แล้วทั้งหมดของบริษัท

  โครงสร้างกรรมการ ณ วันที่ 31 ธันวาคม 2557

  ------ ------------------------- ---------------------------------------
  ลำดับ   รายชื่อกรรมการ              ตำแหน่ง

  1.     นายบี เตชะอุบล              ประธานกรรมการ

  2.     นายสมคาด สืบตระกูล          รองประธานกรรมการ / ประธานกรรมการตรวจสอบ
                                   / กรรมการอิสระ / ประธานกรรมการสรรหา /
                                   กรรมการกำหนดค่าตอบแทน

  3.     นางกฤษณาศ์ จิตรปฏิมา         กรรมการบริษัท / กรรมการตรวจสอบ /
                                   กรรมการอิสระ

  4.     นายยุทธนา ภาณุมาภรณ์         กรรมการบริษัท / กรรมการตรวจสอบ /
                                   กรรมการอิสระ

  5.     นายวิทยา จักรเพ็ชร           กรรมการบริษัท / กรรมการบริหาร /
                                   กรรมการสรรหา / กรรมการกำหนดค่าตอบแทน

  6.     นางทิพย์วรรณ จักรเพ็ชร        กรรมการบริษัท / กรรมการบริหาร

  7.     นายธีร์ภัทร สูตะบุตร           กรรมการบริษัท
  ------ ------------------------- ---------------------------------------

1.3 โครงสร้างการถือหุ้นของกลุ่มบริษัท

บริษัทได้จัดตั้งบริษัท อีไอซี เซมิคอนดักเตอร์ จำกัด เป็นบริษัทย่อย ขึ้นเมื่อวันที่ 4 ธันวาคม 2556
เพื่อประโยชน์ในการปรับปรุงโครงสร้างในการดำเนินธุรกิจ
และหลังจากได้รับอนุมัติจากที่ประชุมวิสามัญผู้ถือหุ้น ครั้งที่ 1/2557 ซึ่งจัดขึ้นเมื่อวันที่ 13 กุมภาพันธ์
2557 แล้ว ในวันที่ 1 เมษายน 2557 บริษัทได้โอนกิจการผลิตและจำหน่าย
ชิ้นส่วนอิเล็กทรอนิกส์ของบริษัท ซึ่งประกอบด้วยทรัพย์สิน หนี้สิน ใบอนุญาตประกอบกิจการ
และพนักงาน ทั้งหมดที่เกี่ยวข้องกับธุรกิจดังกล่าว ให้แก่บริษัทย่อยดังกล่าว
เพื่อชำระค่าหุ้นเพิ่มทุนด้วยทรัพย์สินและเงินสด

ณ วันที่ 31 ธันวาคม 2557 บริษัทลงทุนธุรกิจอิเล็กทรอนิกส์ และธุรกิจที่เกี่ยวเนื่องกับอิเล็กทรอนิกส์
โดยถือหุ้นบริษัท อีไอซี เซมิคอนดักเตอร์ จำกัด (“EIC Semi”) ซึ่งเป็นบริษัทย่อย
ในสัดส่วนร้อยละ 100 นอกจากนี้ บริษัทยังลงทุนใน บริษัท สมาร์ท แทรฟิค จำกัด (“Smart
Traffic”) โดยมีสัดส่วนการถือหุ้น ร้อยละ 30.20 ดังแผนภาพดังนี้

การดำเนินงานของบริษัทย่อยและบริษัทร่วม

+----------------------------+--------------------------------+-------+
| ชื่อบริษัท                     | ลักษณะธุรกิจ                      | สัด    |
|                            |                                | ส่วนกา |
|                            |                                | รถือหุ้น |
+----------------------------+--------------------------------+-------+
| ธุรกิจหลัก: ธุรกิจอิเล็กทรอนิกส์    |                                |       |
+----------------------------+--------------------------------+-------+
| 1) บริษัท อีไอซี เซมิคอนดักเตอร์  | ผลิต-จำหน่า                      | 100%  |
| จำกัด                       | ยอะไหล่อิเล็กทรอนิกส์อุปกรณ์สารกึ่งตัวนำ |       |
|                            | (Discrete Semiconductor)       |       |
| (“EIC Semi”)               | อย่างครบวงจร (Manufacturer with |       |
|                            | Wafer Fabrication)             |       |
|                            | โดยเป็นทั้งผู้ผลิตวัตถุดิบต้นน้ำคือ        |       |
|                            | แผ่นซิลิคอนเวเฟอร์ (Silicon Wafer) |       |
|                            | เพื่อนำมาใช้ในการประกอบเป็น Diodes |       |
+----------------------------+--------------------------------+-------+
| 2) บริษัท สมาร์ท แทรฟิค จำกัด   | ประกอบธุรกิจ                     | 3     |
|                            | ติดตั้งระบบเก็บเ                   | 0.20% |
| (“Smart Traffic”)          | งินค่าทางด่วนแบบเงินสดและแบบอัตโนมัติ |       |
|                            | (Easy Pass),                   |       |
|                            | ระบบชําร                        |       |
|                            | ะเงินทางอิเล็กทรอนิกส์ด้วยโทรศัพท์มือถือ |       |
|                            | (NFC)                          |       |
|                            | และระบบชำระเงินผ่านทางบัตรเครดิต   |       |
|                            | VISA Paywave                   |       |
|                            | ทั้งด้านคมนาคมและขนส่ง             |       |
|                            | ,ร                             |       |
|                            | ะบบบริหารและแลกเปลี่ยนคะแนนสะสมที่เ |       |
|                            | กี่ยวข้องกับธุรกิจค้าปลีกและธุรกิจคมนาคม |       |
|                            | (Loyalty Program),             |       |
|                            | โคร                            |       |
|                            | งการจัดทําระบบตั๋วร่วมและเคลียริ่งเฮาส์ |       |
|                            | (Clearing House)               |       |
+----------------------------+--------------------------------+-------+

1.3.1 ข้อมูลทั่วไปของบริษัทย่อยและบริษัทร่วม

1. บริษัท อีไอซี เซมิคอนดักเตอร์ จำกัด (“EIC Semi”) - บริษัทย่อย

+-----------------+---+--------------------------------------------------+
| วันที่จดทะเบียน     | : | 4 ธันวาคม 2556                                    |
+-----------------+---+--------------------------------------------------+
| กรรมการบริษัท     | : | 1. นายวิทยา จักรเพ็ชร                               |
|                 |   |                                                  |
|                 |   | 2. นางทิพย์วรรณ จักรเพ็ชร                            |
|                 |   |                                                  |
|                 |   | 3. นายลูก้า โรวีด้า                                  |
+-----------------+---+--------------------------------------------------+
| กรรมก           | : | นายวิทยา จักรเพ็ชร หรือ นางทิพย์วรรณ จักรเพ็ชร           |
| ารลงลายมือชื่อผูกพัน |   | คนใดคนหนึ่งลงลายมือชื่อ และประทับตราสำคัญของบริษัท        |
+-----------------+---+--------------------------------------------------+
| ทุนจดทะเบียน      | : | 474,031,900 บาท                                  |
+-----------------+---+--------------------------------------------------+
| ที่ตั้ง             | : | เลขที่ 65, 68 ซอยฉลองกรุง 31 แขวงลำปลาทิว            |
|                 |   | เขตลาดกระบัง กรุงเทพฯ 10520                        |
+-----------------+---+--------------------------------------------------+

รายชื่อผู้ถือหุ้น ณ วันที่ 25 มิถุนายน 2557

  ----- ---------------------------------------- ------------- -----------
        รายชื่อ                                    จำนวนหุ้น       ร้อยละ

  1     บริษัท อุตสาหกรรม อีเล็คโทรนิคส์ จำกัด (มหาชน)   4,740,317     100.00

  2     นางทิพย์วรรณ จักรเพ็ชร                       1             0.00

  3     นายวิทยา จักรเพ็ชร                          1             0.00

        รวม                                      4,740,319     100.00
  ----- ---------------------------------------- ------------- -----------

2. บริษัท สมาร์ท แทรฟิค จำกัด (“Smart Traffic”) - บริษัทร่วม

  ---------------------- --- --------------------------------------------------
  วันที่จดทะเบียน            :   29 กันยายน 2542

  กรรมการบริษัท            :   นางสาวพรพันธ์ ศิริวงศ์ ณ อยุธยา

  กรรมการลงลายมือชื่อผูกพัน   :   กรรมการหนึ่งคนลงลายมือชื่อ และประทับตราสำคัญของบริษัท

  ทุนจดทะเบียน             :   10,000,000 บาท

  ที่ตั้ง                    :   565/1 ซอยรามคำแหง39 (เทพลีลา1) แขวงพลับพลา
                             เขตวังทองหลาง กรุงเทพฯ 10310
  ---------------------- --- --------------------------------------------------

รายชื่อผู้ถือหุ้น ณ วันที่ 14 พฤศจิกายน 2557

  ----- ---------------------------------------- ------------- -----------
        รายชื่อ                                    จำนวนหุ้น       ร้อยละ

  1     นางสาว พรพันธ์ ศิริวงศ์ ณ อยุธยา               400,000       40.00

  2     บริษัท อุตสาหกรรม อีเล็คโทรนิคส์ จำกัด (มหาชน)   302,000       30.20

  3     บริษัท สมาร์ท เมอช้านท์ อินเตอร์เนชั่นแนล จำกัด    188,000       18.80

  4     นาง รจนา เกรียงวัฒนศิริ                      99,990        10.00

  5     นาย อภิรักษ์ นงค์โพธิ์                         10,000        1.00

  6     นาย พิสิทธิ์ เกรียงวัฒนศิริ                      10            0.00

        รวม                                      1,000,000     100.00
  ----- ---------------------------------------- ------------- -----------

1.4 ความสัมพันธ์กับกลุ่มธุรกิจของผู้ถือหุ้นใหญ่

-ไม่มี-

  -----------------------------------------------------------------------
  2. ลักษณะการประกอบธุรกิจ

  -----------------------------------------------------------------------

บริษัท อุตสาหกรรม อีเล็คโทรนิคส์ จำกัด (มหาชน) (“บริษัท” หรือ “EIC”) ประกอบธุรกิจ
อิเล็กทรอนิกส์ และธุรกิจที่เกี่ยวเนื่องกับอิเล็กทรอนิกส์ที่มีศักยภาพและผลตอบแทนที่ดี
จำหน่ายอะไหล่อิเล็กทรอนิกส์ มี บริษัท อีไอซี เซมิคอนดักเตอร์ จำกัด (“EIC Semi”)
ซึ่งเป็นบริษัทย่อย นอกจากนี้ บริษัทยังมีการลงทุนใน บริษัท สมาร์ท แทรฟิค จำกัด (“Smart
Traffic”) ซึ่งประกอบธุรกิจที่เกี่ยวข้องกับระบบเก็บเงินค่าทางด่วนแบบเงินสดและแบบอัตโนมัติ
(Easy Pass), ระบบชําระเงินทางอิเล็กทรอนิกส์ด้วยโทรศัพท์มือถือ (NFC)
และระบบชำระเงินผ่านทางบัตรเครดิต VISA Paywave ทั้งด้านคมนาคมและขนส่ง
,ระบบบริหารและแลกเปลี่ยนคะแนนสะสมที่เกี่ยวข้องกับธุรกิจค้าปลีกและธุรกิจคมนาคม (Loyalty
Program), โครงการจัดทําระบบตั๋วร่วมและเคลียริ่งเฮาส์ (Clearing House ,
ให้บริการติดตั้งระบบเก็บค่าจอดรถ, ให้บริการติดตั้งระบบตั๋วร่วม ,
และให้บริการบำรุงรักษาระบบที่บริษัท ฯ ได้ติดตั้งทั้งภาครัฐและเอกชน

ในปี 2557 บริษัทลงทุนในบริษัทที่ประกอบธุรกิจอิเล็กทรอนิกส์และธุรกิจที่เกี่ยวเนื่องกับอิเล็กทรอนิกส์
2 บริษัท ดังนี้

1. บริษัท อีไอซี เซมิคอนดักเตอร์ จำกัด (“EIC Semi”) ซึ่งบริษัทถือหุ้นในสัดส่วนร้อยละ 100
เป็นผู้ออกแบบ ผลิตและจำหน่ายอุปกณ์สารกึ่งตัวนำ (Discrete Semiconductor) ประเภท
เวเฟอร์ (Wafer ) และไดโอด ( Diodes) โดยเป็นผู้ผลิตที่ครบวงจรตั้งแตวัตถุดิบต้นน้ำคือ
แผ่นซิลิคอนเวเฟอร์ (Silicon Wafer) เพื่อนำมาใช้ในการประกอบเป็น Diodes
(Manufacturer with Wafer Fabrication) นอกจากนี้
ยังให้บริการในส่วนของการออกแบบและผลิตอุปกรณ์สารกึ่งตัวนำ ประเภท ไดโอด
ที่มีคุณสมบัติพิเศษเฉพาะอย่างให้กับลูกค้าตามความต้องการพิเศษของลูกค้า

ไดโอด เป็นองค์ประกอบพื้นฐานของอุปกรณ์อิเล็กทรอนิกส์ทุกประเภท บริษัท อีไอซี เซมิคอนดักเตอร์
จำกัด (“EIC Semi”) เป็นผู้ผลิต Diodes ที่เน้นคุณภาพและความหลากหลายของผลิตภัณฑ์
เพื่อตอบสนองความการของลูกค้าเพื่อนำสินค้า Diodes ของ EIC
ไปเป็นส่วนประกอบที่มีประสิทธิภาพสำหรับสินค้าอิเล็กทรอนิกส์และเครื่องใช้ไฟฟ้าทุกประเภท (EIC
Quality Diodes behind every great system)

2. บริษัท สมาร์ท แทรฟิค จำกัด (“Smart Traffic”) ซึ่งบริษัทถือหุ้นในสัดส่วนร้อยละ 30.20
ประกอบธุรกิจที่เกี่ยวข้องกับระบบเก็บเงินค่าทางด่วนแบบเงินสดและแบบอัตโนมัติ (Easy Pass),
ระบบชําระเงินทางอิเล็กทรอนิกส์ด้วยโทรศัพท์มือถือ (NFC) และระบบชำระเงินผ่านทางบัตรเครดิต
VISA Paywave ทั้งด้านคมนาคมและขนส่ง
,ระบบบริหารและแลกเปลี่ยนคะแนนสะสมที่เกี่ยวข้องกับธุรกิจค้าปลีกและธุรกิจคมนาคม (Loyalty
Program), โครงการจัดทําระบบตั๋วร่วมและเคลียริ่งเฮาส์ (Clearing House)
ให้บริการในการติดตั้งระบบบัตรอิเล็กทรอนิกส์อย่างครบวงจร รวมทั้งให้บริการซ่อมแซมบำรุงรักษา
บริการให้คำปรึกษาและแก้ปัญหาสำหรับการจัดเก็บค่าผ่านทาง และจำหน่ายระบบต่าง ๆ
รวมทั้งการบริการงานซ่อมบำรุงอย่างครบวงจร แก่หน่วยงานรัฐและเอกชน

โครงสร้างรายได้ของบริษัท

  ------------------------ ------------- ---------------- -------- -------- -------- -------- -------- --------
  สายผลิตภัณฑ์/กลุ่มธุรกิจ        ดำเนินการโดย   % การถือหุ้นของบริษัท 2557              2556              2555     

                                                          ล้านบาท   %        ล้านบาท   %        ล้านบาท   %

  รายได้จากธุรกิจอิเล็กทรอนิกส์                                                                               

                           EIC,EIC Semi  100.00           180.91   97.24    187.04   93.59    140.96   95.62

                           Smart Traffic 30.20            1.92     1.03     -        -        -        -

  รวม                                                     182.83   98.27    187.04   93.59    140.96   95.62

  รายได้อื่น                                                 3.21     1.73     12.81    6.41     6.45     4.38

  รวม                                                     186.04   100.00   199.85   100.00   147.41   100.00
  ------------------------ ------------- ---------------- -------- -------- -------- -------- -------- --------

หมายเหตุ:

-   EIC Semi เริ่มดำเนินธุรกิจ เมื่อวันที่ 1 เมษายน 2557
    หลังจากได้รับโอนทรัพย์สินและหนี้สินที่เกี่ยวข้องกับส่วนงานผลิตไดโอดจากบริษัท

-   บริษัทซื้อหุ้นของ Smart Traffic ทำให้ ณ วันที่ 31 ธันวาคม 2557 บริษัทถือหุ้น Smart
    Traffic 30.20%

โครงสร้างรายได้โดยการแยกสัดส่วนการจำหน่ายสินค้าแยกตามกลุ่มสินค้า จะเป็นดังนี้

  ---------------------------- ---------------------- ---------------------
  กลุ่มสินค้า                      อัตราร้อยละต่อยอดขายรวม   

                               2556                   2557

  1. Rectifier Diodes          39.00                  48.94

  2. High Speed Switching      3.20                   4.04
  Diodes                                              

  3. Zener Diodes              33.60                  22.79

  4. Transient Voltage         18.78                  23.23
  Suppressor Diodes                                   

  5. Transistors               1.71                   0.99

  6. Wafer                     3.58                   -
  ---------------------------- ---------------------- ---------------------

2.1 ลักษณะของผลิตภัณฑ์หรือบริการ

บริษัท อีไอซี เซมิคอนดักเตอร์ จำกัด (“EIC Semi”)
ซึ่งเป็นบริษัทย่อยที่ประกอบธุรกิจเป็นผู้ออกแบบ ผลิตและจำหน่ายอุปกรณ์สารกึ่งตัวนำ (Discrete
Semiconductor) อย่างครบวงจร (Manufacturer with Wafer Fabrication)
โดยเป็นทั้งผู้ผลิตวัตถุดิบต้นน้ำคือ แผ่นซิลิคอนเวเฟอร์ (Silicon Wafer)
เพื่อนำมาใช้ในการประกอบเป็น Diodes โดยผลิตภัณฑ์มีดังนี้

1)  กลุ่มผลิตภัณฑ์ Wafer (Open Junction Wafer และ Glass Passivated Processed
    Wafer)

ผลิตภัณฑ์ Wafer ผลิตเพื่อจำหน่ายและใช้เป็นวัตถุดิบในการประกอบ Diodes โดยแบ่งออกเป็น 4
กลุ่ม ดังนี้

  (1) Zener Wafer

  (2) TVS Wafer

  (3) Standard Rectifier Wafer

  (4) Unipolar & Bipolar Wafer

การผลิต Wafer ได้ตอบสนองความต้องการของลูกค้าโดยการออกแบบผลิตภัณฑ์ตามที่ลูกค้าต้องการ
นอกจากนี้ยังได้มีการพัฒนานวัตกรรมในการนำเอา GPP WAFER หรือ Glass Passivated
Processed Wafer มาใช้เป็นวัตถุดิบในการประกอบเป็น Diodes โดยที่ Glass Passivated
Processed Wafer จะมีผลดีต่อคุณภาพของ Diode และการใช้งานโดยเฉพาะในกลุ่ม Zener
Diodes, Rectifier, TVS and Bridge Rectifier มีผลให้ reverse breakdown
voltage เพิ่มขึ้นประมาณ 10% ทำให้อายุการใช้งานได้นานขึ้นประมาณร้อยละ 30
นอกจากนี้ยังมีผลให้สามารถลด reverse leakage at high temperatures และสำหรับ
Diodes ในกลุ่ม TVS และ Zener Diodes จะมีผลทำให้ transient protection
เพิ่มสูงขึ้นโดยประมาณร้อยละ 12

2)  กลุ่มผลิตภัณฑ์ Diodes (ไดโอด)

ผลิตภัณฑ์ Diodes แบ่งออกเป็น 4 กลุ่ม ดังนี้

(1) Zener Diodes
เป็นไดโอดชนิดพิเศษที่ยอมให้กระแสไฟฟ้าไหลย้อนกลับได้และสามารถทนกระแสย้อนกลับได้สูงมาก
จึงถูกนำมาใช้สำหรับการควบคุมหรือรักษาแรงดัน (Regulate Voltage)
ให้คงที่และสม่ำเสมอเพราะหากแรงดันไฟฟ้าที่ส่งผ่านเข้ามามีแรงดันไม่คงที่
ก็จะทำให้การทำงานของเครื่องไฟฟ้าไม่ปกติ เช่น หลอดไฟเกิดกระพริบ Zener Diodes
จึงถูกนำไปใช้ในระบบควบคุมแสงสว่างในรถยนต์สินค้ากลุ่ม Zener Diodes มีมากกว่า 4000
Part number ทั้งแบบของ Axial Lead และ SMD ตั้งแต่ 2V-200V, 0.25W -5W, Low
Power Zener, Medium Power Zener และ High Power Zener
โดยออกแบบตามความต้องการใช้งานของลูกค้า

(2) Transient Voltage Suppressor Diodes (TVS)
เป็นไดโอดที่ทำหน้าที่ในการตัดกระแสไฟฟ้าที่เข้าสู่อุปกรณ์ต่างๆ หรือป้องกันไฟกระชาก เช่น
ในกรณีเกิดฟ้าผ่าไดโอดชนิดนี้ก็จะทำหน้าที่ในการถ่ายเทกระแสไฟฟ้าส่วนเกินลงสู่พื้นดิน
สำหรับการใช้งานนั้นจะนำไปใช้ในเครื่องโทรศัพท์ทั่วไป ระบบคุมการฉีดน้ำ ระบบปัดน้ำฝนในรถยนต์
ระบบควบคุมเครื่องยนต์

สินค้ากลุ่ม Transient Voltage Suppressor Diodes (TVS) มีตั้งแต่ 200W ถึง 50kW,
6.2V ถึง 462V และปัจจุบันได้ออกแบบถึง 150kW ตามความต้องการใช้งานของลูกค้า สำหรับแบบ
SMA/SMB/SMC สามารถผลิตได้สูงสุดถึง 3000W และแบบ D2PAK ผลิตได้สูงสุด 6600W
ตามความต้องการใช้งานของลูกค้า

(3) Rectifier Diodes เป็นไดโอดที่ทำหน้าที่ให้กระแสไฟฟ้าไหลผ่านทางเดียว
ฉะนั้นจึงมีคุณสมบัติในการแปลงกระแสไฟฟ้าจาก กระแสไฟฟ้าสลับ (Alternating Current)
เป็นกระแสตรง (Direct Current) และถูกนำไปใช้งานในส่วนของวงจรแหล่งจ่ายไฟตรง
(Power Supply)
ซึ่งคุณสมบัตินี้เป็นคุณสมบัติพื้นฐานและมีความสำคัญกับเครื่องใช้ไฟฟ้าและอุปกรณ์อิเล็กทรอนิกส์เกือบทุกชนิด
เนื่องจากกระแสไฟฟ้าที่จ่ายมาตามไฟทั่วไปเป็นไฟฟ้ากระแสสลับ
ในขณะที่ครื่องใช้ไฟฟ้าและอุปกรณ์อิเล็กทรอนิกส์ต่างๆ ใช้ไฟฟ้ากระแสตรงในการทำงานเท่านั้น
ดังนั้นจึงจำเป็นที่จะต้องทำการแปลงกระแสไฟฟ้าจากกระแสสลับเป็นกระแสตรงก่อนที่จะส่งผ่านเข้าสู่วงจรการทำงานของเครื่องใช้ไฟฟ้าและอุปกรณ์อิเล็กทรอนิกส์

  สำหรับผลิตภัณฑ์ ในกลุ่มนี้สามารถแยกออกเป็นกลุ่มย่อยๆ ดังนี้

  - Standard Rectifiers คือ ไดโอดที่ใช้งานทั่วๆไป ในวงจรที่มีความถี่ต่ำ (ไม่เกิน 1
  KHZ) จะนำไปใช้ในการแปลงกระแสไฟฟ้าสำหรับเครื่องใช้ไฟฟ้าในบ้านทั่วๆ ไป

  - Fast Recovery Rectifiers (FR) คือ
  ไดโอดที่ถูกนำไปใช้งานในความถี่ที่สูงกว่าไดโอดทั่วไป (ไม่เกิน 30 KHz) ในวงจร
  Switching Power Supply เช่น โทรทัศน์ขนาดเล็ก Ballast ของอุปกรณ์ส่องสว่างต่างๆ
  เป็นต้น

  - High Efficient Rectifiers (HER) คือ ไดโอดที่ใช้งานในวงจร Switching
  ที่มีความถี่สูงกว่า FR (ไม่เกิน 200 KHz) เช่น Switching Power Supply ของเครื่องพิมพ์
  (Printer) ระบบควบคุมการหยุด (ABS) ในรถยนต์ และอื่นๆ

  - Super Fast Rectifiers (SF) คือ ไดโอดที่ใช้งานในวงจร Switching
  ที่มีความถี่สูงกว่า HER (ไม่เกิน 1 MHz) เช่น วงจรควบคุมความต่างศักย์ของกระแสไฟฟ้า
  (Voltage Control) ของโทรทัศน์ และวงจรสลับเปลี่ยน (INVERTER)
  ของเครื่องปรับอากาศ เป็นต้น

  - Schottky Rectifiers คือ ไดโอดที่ออกแบบให้สามารถใช้งานในวงจร Switching
  ที่มีความถี่สูงมาก (เกิน 1 MHz) และความต่างศักย์ (Voltage) ต่ำได้
  โดยมีคุณสมบัติฟื้นตัวได้เร็วในสภาวะที่มีความต่างศักย์ต่ำ (Short time reverse recover)
  ซึ่งจะทำให้กระแสไฟฟ้าไหลได้อย่างต่อเนื่อง ด้วยคุณสมบัติดังกล่าว จึงถูกนำไปใช้ในวงจร
  Switching Power Supply ของเครื่องคอมพิวเตอร์

  - Bridge Rectifier Diodes คือ การนำเอาไดโอด 4 ถึง 6 ตัว มาต่อรวมกัน
  ทำให้สามารถแปลงกระแสไฟฟ้าในลักษณะ FULL WAVE และทนกระแสไฟฟ้าได้มากขึ้น
  ซึ่งจะถูกนำใช้ในส่วนของแหล่งจ่ายไฟตรง (Power Supply) ของเครื่องปรับอากาศ
  และเครื่องขยายเสียง (Amplifier)

  - Rectifier Diodes มีแบบ Standard จนถึง Super Fast Recovery และ
  Schottlky ตั้งแต่ 1A-50A (20V-10,000V)
  และยังสามารถออกแบบได้ตามความต้องการในการใช้งานของลูกค้าด้วย

(4) High Speed Switching Diodes
เป็นไดโอดที่ใช้ในวงจรไฟฟ้าที่มีความถี่สูงซึ่งจะถูกนำไปใช้ในอุปกรณ์อิเล็กทรอนิกส์ที่ต้องมีการสับเปลี่ยนกระแสไฟอย่างรวดเร็ว
(on & off) เช่น วงจรดิจิตอลต่างๆ หรือวงจร Small Signal ที่มีความถี่สูงๆ
ซึ่งในปัจจุบันผลิตภัณฑ์ในกลุ่ม High Speed Switching จะเป็นลักษณะของ Glass Diodes
ซึ่งมีความแตกต่างจาก Diodes ทั่วๆ ไป โดยในส่วนของรูปทรงภายนอกจะห่อหุ้มด้วย Glass แทน
Epoxy Compound ซึ่งใช้ใน Diodes ทั่วๆ ไป
สำหรับในส่วนของคุณสมบัตินั้นจะใช้สำหรับอุปกรณ์หรือวงจรไฟฟ้าที่ต้องการรับสัญญาณและแยกสัญญาณที่มีกระแสไฟฟ้าไหลผ่านน้อยหรือมีความต่างศักย์ต่ำ

ไดโอดที่ผลิต มีมากกว่า 14,000 Part Numbers หรือ มากกว่า 50 Packages
และเมื่อพิจารณาจากมาตรฐานของสินค้าสามารถแบ่งได้เป็น 2 ประเภท คือ

1) สินค้ามาตรฐานบริษัท หมายถึง สินค้าที่บริษัท/ EIC Semi
ทำการผลิตให้ได้คุณสมบัติทางไฟฟ้าตามมาตรฐานที่บริษัท/ EIC Semi กำหนดไว้
โดยจะเป็นสินค้าที่บริษัท/ EIC Semi ทำการผลิตให้กับลูกค้าของบริษัท/ EIC Semi เป็นหลัก

2) สินค้ามาตรฐานทั่วไป หมายถึง สินค้าที่บริษัท/ EIC Semi
ผลิตแล้วมีคุณสมบัติทางไฟฟ้าแตกต่างไปจากมาตรฐานที่บริษัท/ EIC Semi กำหนดไว้
ซึ่งเกิดจากความผิดพลาดในการผลิต และไม่ได้เป็นสินค้าที่บริษัท/ EIC Semi ตั้งใจผลิต
แต่อย่างไรก็ตาม สินค้าเหล่านี้ยังมีมาตรฐานสากล สามารถนำไปใช้งานทั่วไปได้
โดยจะจำหน่ายสินค้าเหล่านี้ออกไปโดยไม่ได้ใช้ตราสินค้า “EIC”

[]

สิทธิประโยชน์จากการส่งเสริมการลงทุน

บริษัทย่อย (EIC Semi)
ได้รับโอนสิทธิพิเศษจากการส่งเสริมการลงทุนตามพระราชบัญญัติส่งเสริมการลงทุน พ.ศ. 2520
สำหรับกิจการผลิตและจำหน่าย Wafer (GPP, Open Junction), Diode, Transistor และ
Thyristor ตามบัตรส่งเสริมเลขที่ 2017 (2) / 2549 ลงวันที่ 27 ตุลาคม พ.ศ. 2549
และตามเอกสารแก้ไขสิทธิประโยชน์เลขที่ อก 0906/008204 ลงวันที่ 4 เมษายน พ.ศ. 2550
จากบริษัท อุตสาหกรรม อีเล็คโทรนิคส์ จำกัด (มหาชน) ตั้งแต่วันที่ 1 เมษายน พ.ศ. 2557
โดยได้รับสิทธิพิเศษดังนี้

1.  ได้รับยกเว้นอากรขาเข้าสำหรับเครื่องจักร

2.  ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุนไม่รวมค่าที่ดินและทุนหมุนเวียนมีกำหนดเวลา 8 ปี
    นับแต่วันที่เริ่มมีรายได้จากการประกอบกิจการนั้น (เริ่มวันที่ 30 ตุลาคม พ.ศ. 2549
    ครบกำหนดวันที่ 29 ตุลาคม 2557)

3.  ได้รับอนุญาตให้นำผลขาดทุนประจำปีที่เกิดขึ้นในระหว่างระยะเวลาของการส่งเสริมการลงทุนไปหักออกจากกำไรสุทธิที่เกิดขึ้นอีกเป็นระยะเวลา
    5 ปี เมื่อสิ้นสุดระยะเวลาของการได้รับสิทธิพิเศษจากการส่งเสริมการลงทุน

ในฐานะที่เป็นกิจการที่ได้รับการส่งเสริมการลงทุนบริษัทย่อยจะต้องปฏิบัติตามเงื่อนไขและข้อกำหนดต่างๆที่กำหนดไว้ในบัตรส่งเสริมการลงทุน

2.2 การตลาดและการแข่งขัน

- นโยบายการตลาดและกลุ่มลูกค้าเป้าหมาย

ผลิตภัณฑ์ Diodes ที่ผลิตจะถูกนำไปใช้เป็นส่วนประกอบในระบบการควบคุมกระแสไฟใน
เครื่องใช้ไฟฟ้า และอุปกรณ์อิเล็กทรอนิกส์ โดยกลุ่มลูกค้าหลัก ได้แก่ บริษัทผู้ผลิตเครื่องใช้ไฟฟ้า
และอุปกรณ์อิเล็กทรอนิกส์ (Original Brand name Producer)
บริษัทที่รับจ้างผลิตชิ้นส่วนหรือส่วนประกอบ
ให้กับผู้ผลิตเครื่องใช้ไฟฟ้าและอุปกรณ์อิเล็กทรอนิกส์และบริษัท
ที่เป็นตัวแทนจำหน่ายอุปกรณ์สารกึ่งตัวนำ
โดยลูกค้าส่วนใหญ่จะให้ความสำคัญกับคุณภาพของสินค้าเป็นหลัก

นอกจากนี้ EIC Semi ยังเป็นผู้ออกแบบผลิตภัณฑ์ที่มีลักษณะพิเศษตามความต้องการของลูกค้า เช่น
SEW MOTOR DRIVER ประเทศเยอรมนี

สำหรับช่องทางการจำหน่ายสินค้า จะมีการจำหน่ายผ่านตัวแทนจำหน่ายที่ได้รับการแต่งตั้ง
และจำหน่ายให้กับลูกค้าโดยตรง ทั้งในประเทศและต่างประเทศ ดังนี้

ตัวแทนจำหน่ายที่ได้ทำสัญญาแต่งตั้งตัวแทนจำหน่าย 2 ราย คือ

(1) EIC International Co., Ltd. รับผิดชอบการขายในฮ่องกงและจีน

(2) EIC Semiconductor Inc. รับผิดชอบการขายในสหรัฐอเมริกา

การขายผ่านบริษัทตัวแทนจำหน่ายจะอยู่ภายใต้เงื่อนไขและข้อกำหนดของ Sole Agent
Agreement โดยสามารถสรุปได้ดังนี้

(1) บริษัทตัวแทนจำหน่ายได้รับอนุญาตให้เป็นตัวแทนจำหน่ายของบริษัท และขายสินค้า
ภายใต้ตราสินค้า “EIC”
โดยบริษัทตัวแทนจำหน่ายได้รับอนุญาตให้ใช้ตราสินค้าของบริษัทเพื่อการทำโฆษณา
โดยบริษัทตัวแทนจำหน่ายจะต้องรับผิดชอบในการทำหน้าที่ในการประชาสัมพันธ์
โฆษณาและจัดกิจกรรม การตลาด หรือการแต่งตั้งเจ้าหน้าที่ฝ่ายขาย
ส่งเสริมการขายให้กับสินค้าของบริษัท ภายใต้พื้นที่เขตการขายที่ได้มีการกำหนดร่วมกัน

(2) ความสัมพันธ์ระหว่างบริษัท และบริษัทตัวแทนจำหน่ายเป็นเพียงผู้ขายและผู้ซื้อเท่านั้น
แต่ละฝ่ายสามารถบอกกล่าวยกเลิกล่วงหน้าโดยสัญญาไม่มีการกำหนดอายุเอาไว้

(3) มูลค่าและปริมาณการสั่งซื้อต้องสอดคล้องกับเกณฑ์ที่บริษัทกำหนดไว้

(4) ราคาสินค้าที่จำหน่ายให้กับบริษัทตัวแทนจำหน่าย เป็นราคาที่กำหนดขึ้นสำหรับตัวแทนจำหน่าย
(Sole Agent Price List)
ซึ่งแตกต่างจากราคาที่จำหน่ายให้กับลูกค้าทั่วไปในลักษณะของส่วนลด

สัดส่วนการขายผ่านตัวแทนจำหน่ายที่บริษัทแต่งตั้ง ในช่วง 3 ปีที่ผ่านมา เป็นดังนี้

  ------------------------------------- -------- -------- -------- -------- -------- --------
  ยอกขายผ่านตัวแทนจำหน่ายและยอดขายโดยตรง   2557              2556              2555     

                                        ล้านบาท   %        ล้านบาท   %        ล้านบาท   %

  1 EIC International Co., Ltd.         53.47    29.56    58.67    31.37    49.09    34.83

  2. EIC Semiconductor Inc.             12.45    6.88     11.41    6.10     13.38    9.49

  3. ลูกค้าทั่วไป (ขายตรง)                  114.99   63.56    116.96   62.53    78.49    55.68

  รวม                                   180.91   100.00   187.04   100.00   140.96   100.00
  ------------------------------------- -------- -------- -------- -------- -------- --------

- ภาวะอุตสาหกรรรมและการแข่งขัน

Semiconductor Industry Association
ได้จัดแบ่งประเภทของอุตสาหกรรมสารอุปกรณ์สารกึ่งตัวนำ Semiconductor Device
ในตลาดโลก เป็นประเภทต่างๆ ดังนี้ (1) Discrete Semiconductor; (2)
Optoelectronics; (3) Sensors และ (4) Integrated Circuits

Discrete Semiconductor ประกอบด้วย 1) Photosensitive and LED semiconductor
devices 2) Transistors 3) Diodes 4) Mounted Piezo-electronics crystals
5) Diacs, thyristors and triacs ซึ่งอุปกรณ์ต่างๆ
เหล่านี้เป็นองค์ประกอบที่สำคัญของอุปกรณ์อิเล็กทรอนิกส์

ผู้ผลิตและจำหน่ายอุปกรณ์สารกึ่งตัวนำสามารถแบ่งออกได้เป็น 3 กลุ่ม ดังนี้

กลุ่มที่ 1

ผู้ผลิตอุปกรณ์สารกึ่งตัวนำประเภทไดโอด เพื่อใช้เป็นส่วนประกอบในผลิตภัณฑ์ที่บริษัทตนเองเป็นผู้ผลิต
โดยไม่มีการจำหน่าย เช่น TOSHIBA ซึ่งต่อมาได้เปลี่ยนนโยบายโดยจ้างผู้ผลิตรายอื่นผลิตให้
(Outsourcing)

กลุ่มที่ 2

ผู้ผลิตอุปกรณ์สารกึ่งตัวนำ ประเภทไดโอดเพื่อใช้เป็นส่วนประกอบในผลิตภัณฑ์ที่บริษัทตนเองเป็นผู้ผลิต
และมีการจำหน่ายให้กับบริษัทผู้ผลิตเครื่องใช้ไฟฟ้า และอิเล็กทรอนิกส์รายอื่นด้วย เช่น Philips
Semiconductor, Onsemi, Hitachi

กลุ่มที่ 3

ผู้ผลิตอุปกรณ์สารกึ่งตัวนำ เพื่อการจำหน่ายให้กับผู้ผลิตในอุตสาหกรรมต่างๆ ทุกอุตสาหกรรม
โดยผู้ผลิตเหล่านี้จะเป็นผู้ผลิตรายใหญ่ และจำหน่ายอุปกรณ์สารกึ่งตัวนำครบวงจรทั้ง 1)
Photosensitive and LED semiconductor devices 2) Transistors 3) Diodes 4)
Mounted Piezo-electronics crystals 5) Diacs, thyristors and triacs
ผู้ผลิตเหล่านี้มีฐานการผลิตอยู่ทุกภูมิภาคของโลก ทั้งในจีน ใต้หวัน เกาหลี
มีสินค้าหลากหลายครบวงจร ทั้งในเรื่องของราคา รูปแบบและคุณภาพ ซึ่งใช้กลยุทธ์การ Take
Over ในการขยายธุรกิจจึงทำให้สามารถขยายตลาดได้อย่างรวดเร็ว

ผู้ผลิตและจำหน่ายอุปกรณ์สารกึ่งตัวนำรายใหญ่ในตลาดต่างประเทศซึ่งจะผลิตและจำหน่าย
Discrete Semiconductors ทุกชนิดอย่างครบวงจร มีสินค้าหลากหลาย
มีฐานการผลิตอยู่หลายประเทศทั่วโลก ได้แก่ Infineon, Mitsubishi Electric, Toshiba,
STM Microelectronics, International Rectifier, FujiElectric, Fairchild,
Vishay, Renesa และSemikron ส่วนภาวะการแข่งขัน จะจำกัดอยู่ในบริษัทผู้ผลิตและจำหน่าย
กลุ่มที่ 2 และกลุ่มที่ 3 เท่านั้น

สำหรับ บริษัท อีไอซี เซมิคอนดักเตอร์ จำกัด (“EIC Semi”) เป็นเพียงผู้ผลิต และจำหน่าย
ขนาดเล็กที่เน้นคุณภาพสินค้า ซึ่งจะเน้นกลุ่มลูกค้าที่ต้องการคุณภาพสินค้าเป็นหลัก
โดยลูกค้ากลุ่มนี้จะมีความจงรักภักดีในตราสินค้าค่อนข้างสูงและจะเปลี่ยนไปซื้อจากผู้ผลิตรายอื่นยากกว่า
ดังนั้น บริษัท อีไอซี เซมิคอนดักเตอร์ จำกัด (“EIC Semi”) จึงไม่อยู่ในกลุ่มใดๆ
ตามที่กล่าวมาข้างต้น

ทั้งนี้ ตามรายงานสรุปภาวะเศรษฐกิจอุตสาหกรรมปี 2557 และแนวโน้มปี 2558
ซึ่งจัดทำโดยกระทรวงอุตสาหกรรม รายงานว่า
ภาวะการผลิตอุตสาหกรรมไฟฟ้าและอิเล็กทรอนิกส์ในปี 2557 มีดัชนีผลผลิตอยู่ที่ระดับ 278 เพิ่มขึ้น
ร้อยละ 1.10 เมื่อเทียบกับปีก่อน โดยมาจากกลุ่มอุตสาหกรรมอิเล็กทรอนิกส์ปรับตัวเพิ่มขึ้นร้อยละ
2.35 เมื่อเทียบกับปีก่อน เนื่องจากมีความ ต้องการนําไปใช้ในอุปกรณ์สื่อสารมากขึ้น
ส่วนกลุ่มอุตสาหกรรมไฟฟ้า มีการปรับตัวลดลงร้อยละ 0.14 เมื่อเทียบกับปีก่อน
เนื่องจากในช่วงครึ่งปีแรกกําลังซื้อในประเทศลดลง และผู้บริโภคมีการระมัดระวังการใช้จ่ายมากขึ้น
อย่างไรก็ตามตลาดในประเทศเริ่มกลับมาฟื้นตัวตามความเชื่อมั่น
ของผู้บริโภคที่เพิ่มขึ้นในช่วงไตรมาส 3/2557 ในปี 2558
คาดว่าอุตสาหกรรมไฟฟ้าและอิเล็กทรอนิกส์มีการผลิตเพิ่มขึ้นร้อยละ 1.2 เมื่อ เทียบกับปีก่อน
โดยอุตสาหกรรมอิเล็กทรอนิกส์คาดว่าจะเพิ่มขึ้นร้อยละ 0.5-1 เมื่อเทียบกับปีก่อน
เนื่องจากความต้องการของกลุ่มอุปกรณ์สื่อสารที่เพิ่มขึ้น แต่แนวโน้มการขยายตัวจะไม่สูงมาก
เท่ากับปีที่ผ่านมา ส่วนอุตสาหกรรมไฟฟ้าคาดว่าจะปรับตัวเพิ่มขึ้นร้อยละ 1-2 เมื่อเทียบกับปีก่อน
จากการฟื้นตัวของตลาดในประเทศและการส่งออกตามภาวะเศรษฐกิจที่ดีขึ้น

การส่งออกเครื่องใช้ไฟฟ้าและอิเล็กทรอนิกส์ในปี 2557 มีมูลค่า 55,392 ล้านเหรียญสหรัฐเพิ่มขึ้น
ร้อยละ 3.84 เมื่อเทียบกับปีก่อน โดยการส่งออกไปตลาดหลักปรับตัวเพิ่มขึ้นเกือบทุกตลาด ได้แก่
อาเซียน สหภาพยุโรป สหรัฐอเมริกา ญี่ปุ่น ยกเว้นจีนที่ปรับตัวลดลงจากความต้องการ HDD ลดลง
¾

2.3 การจัดหาผลิตภัณฑ์หรือบริการ

โรงงานผลิตตั้งอยู่ในนิคมอุตสาหกรรมลาดกระบัง กรุงเทพมหานคร มีพื้นที่ประมาณ 16,000
ตารางเมตร โดยมีพื้นที่ผลิต 10,000 ตารางเมตร เพื่อผลิต Wafer และ Diodes
ซึ่งมีกำลังการผลิต Wafer ประมาณ 44,000 แผ่นต่อเดือน และ Diode ประมาณ 400
ล้านชิ้นต่อปี ปัจจุบัน ใช้กำลังการผลิตที่ 227.5 ล้านชิ้น ต่อปี ปัจจุบัน ใช้กำลังการผลิตที่ 50% ต่อ
ปีในภาพรวม

สายการผลิต Diodes โดยแบ่งตามลักษณะรูปร่างของไดโอดที่ผลิตได้ดังนี้

  - Axial Lead (Standard) คือ ไดโอดที่มีรูปร่างแบบมาตรฐาน มีขายื่นออกมา 2 ข้าง

  - SMD (Surface Mounted Didoes) คือ ไดโอดที่มีลักษณะพิเศษ ไม่มีขา
  ใช้ยึดติดโดยผิวสัมผัส

  - Bridge คือ ไดโอดที่มีการนำไดโอด 4 ตัว ถึง 6 ตัวมาเรียงกัน มีทั้งแบบที่เป็นเส้นตรง
  และ สี่เหลี่ยม

  - Glass Diodes

การจัดการและแหล่งที่มาของวัตถุดิบหลักที่ใช้ในการผลิตไดโอด ได้แก่ Silicon Wafer,
แผ่นตะกั่วบัดกรี (Solder) ขา (Lead Wire), หรือขั้วต่อทองแดง (Terminal), ทองแดงแผ่น
(Lead Frame), Silicon Resin, Compound และ Chemical
ซึ่งเป็นการนำเข้าจากต่างประเทศ ได้แก่ ญี่ปุ่น เยอรมนี ไต้หวัน และ สหรัฐอเมริกา
โดยมีนโยบายที่จะดำเนินธุรกิจกับผู้ผลิตวัตถุดิบหลายราย
เพื่อขจัดปัญหาการพึ่งพิงผู้ผลิตวัตถุดิบรายใดรายหนึ่ง
และตลอดระยะเวลาที่ผ่านมาบริษัทมีความสัมพันธ์ที่ดีกับบริษัทผู้ผลิตวัตถุดิบทุกรายเป็นอย่างดี
และยังไม่เคยประสบภาวะการขาดวัตถุดิบเพื่อการผลิต

อย่างไรก็ตาม ไม่มีนโยบายการสั่งซื้อวัตถุดิบจากผู้ผลิตรายใดรายหนึ่งถึง ร้อยละ 30
ของมูลค่าการสั่งซื้อรวม
โดยเป็นวัตถุดิบที่นำเข้าจากต่างประเทศคิดตามสัดส่วนที่มาของวัตถุดิบร้อยละ 80
และจัดซื้อภายในประเทศอีกร้อยละ 20

สำหรับขั้นตอนการสั่งซื้อวัตถุดิบนั้น จะดำเนินการสั่งซื้อวัตถุดิบจากบัญชีรายชื่อของผู้จำหน่ายวัตถุดิบ
(Supplier) ที่ผ่านการตรวจสอบคุณภาพและมาตรฐานแล้ว
เพื่อให้สามารถแน่ใจและมั่นใจในคุณภาพของวัตถุดิบที่จะนำมาใช้ในการผลิตสินค้า
โดยรายชื่อผู้จำหน่าย วัตถุดิบดังกล่าวจะมีการปรับปรุงทุกปี เพื่อประโยชน์ของบริษัท
ในเรื่องของการกระจายความเสี่ยงในการสั่งซื้อ
และประโยชน์ในเรื่องของการเปรียบเทียบราคาก่อนการสั่งซื้อ

ในการดำเนินงานที่ผ่านมายังไม่เคยมีปัญหาการขาดแคลนวัตถุดิบเพื่อการผลิต

การดำเนินงานเพื่อลดผลกระทบต่อสิ่งแวดล้อม

บริษัท อุตสาหกรรม อีเล็คโทรนิคส์ จำกัด (มหาชน) “EIC” ก่อตั้งมานานกว่า 20 ปี
บริษัทได้รับการรับรองเครื่องหมายรับประกันคุณภาพมาตรฐานสากล ISO 9001
ซึ่งให้การรับรองระบบคุณภาพตั้งแต่การวิจัย ออกแบบ ผลิต รวมจนถึงการบริการ
รวมทั้งมาตรฐานสากล ISO 14001 และ ISO/TS 16949

การคัดสรรวัตถุดิบมีความเป็นมิตรกับสิ่งแวดล้อม
ทำให้ผลิตภัณฑ์ของทุกกลุ่มมีมาตรฐานที่สอดคล้องกับมาตรฐาน RoHs และเป็นมิตรต่อสิ่งแวดล้อม
มีระบบควบคุมคุณภาพของ EIC จะปฏิบัติอย่างเข้มงวด ทั้งระหว่างการผลิต และจนถึงก่อนส่งมอบ
มาตรการ AQL.01 หรือ Acceptable Quality Level
ถูกนำมาใช้ในการสุ่มตรวจผลิตภัณฑ์ก่อนส่งมอบให้แก่ลูกค้า ซึ่งมาตรการนี้มีความชัดเจน คือ
ในทุกๆผลิตภัณฑ์จำนวน 10,000 ชิ้น หากมีการตรวจพบเพียง 1 ชิ้นที่ไม่มีคุณภาพตรงตามมาตรฐาน
ก็จะถูก Reject เพื่อนำไปตรวจวิเคราะห์ใหม่ทั้งหมดอีกครั้ง รวมทั้งยังมีการทดสอบ High
Reliability สำหรับผลิตภัณฑ์ทุก Lot เพื่อให้มั่นใจได้ว่าผลิตภัณฑ์ของ EIC
จะมีอายุการใช้งานที่ยาวนาน เหมาะกับสภาพการใช้งานของผู้ผลิตในทุกอุตสาหกรรม

นอกจากนี้ การเป็นผู้ผลิต GPP Wafer เอง ซึ่งนวัตกรรมการพัฒนาการใช้ GPP Wafer
เป็นวัตถุดิบในการนำมาประกอบเป็น Diodes จะมีผลดีต่อคุณภาพของ Diodes เอื้อต่อการออกแบบ
Diodes ได้หลากหลายผลิตภัณฑ์ และGPP Wafer ยังเอื้อต่อการลดผลกระทบต่อสิ่งแวดล้อม
เนื่องจากการใช้ GPP Wafer เป็นวัตถุดิบในการประกอบเป็น Diodes จะช่วยให้สินค้าปลายทาง(
End Products)
มีอายุการใช้งานเป็นระยะเวลาที่ยาวนานขึ้นและยังช่วยให้ผู้ใช้สินค้าปลายทางประหยัดพลังงานเพราะ
GPP มีผลทำให้กระแสไฟรั่วน้อยลง GPP Wafer จะช่วยลดผลกระทบด้านภาวะโลกร้อน
ลดมลภาวะ รวมทั้งยังเป็นใช้ทรัพยากรอย่างคุ้มค่า

ในการดำเนินงานที่ผ่านมา บริษัทยังไม่เคยมีข้อพิพาทหรือถูกฟ้องร้องเกี่ยวกับสิ่งแวดล้อม

2.4 งานที่ยังไม่ได้ส่งมอบ

-ไม่มี-

2.5 ธุรกิจของบริษัทร่วม

บริษัท สมาร์ท แทรฟิค จำกัด (“Smart Traffic”) ซึ่ง ณ วันที่ 31 ธันวาคม 2557
บริษัทถือหุ้นร้อยละ 30.20
ประกอบธุรกิจที่เกี่ยวข้องกับระบบเก็บเงินค่าทางด่วนแบบเงินสดและแบบอัตโนมัติ (Easy Pass),
ระบบชําระเงินทางอิเล็กทรอนิกส์ด้วยโทรศัพท์มือถือ (NFC) และระบบชำระเงินผ่านทางบัตรเครดิต
VISA Paywave ทั้งด้านคมนาคมและขนส่ง
,ระบบบริหารและแลกเปลี่ยนคะแนนสะสมที่เกี่ยวข้องกับธุรกิจค้าปลีกและธุรกิจคมนาคม (Loyalty
Program), โครงการจัดทําระบบตั๋วร่วมและเคลียริ่งเฮาส์ (Clearing House)
ติดตั้งระบบบัตรอิเล็กทรอนิกส์อย่างครบวงจร
รวมทั้งให้บริการซ่อมแซมบำรุงรักษาแก่หน่วยงานรัฐและเอกชน โดยมีผลิตภัณฑ์และบริการที่สำคัญ
ดังนี้

1)  ระบบจัดเก็บค่าธรรมเนียมผ่านทางแบบเงินสด และแบบอัตโนมัติ

ให้บริการให้คำปรึกษา จัดทำ วางเครือข่าย
และติดตั้งระบบการจัดเก็บค่าธรรมเนียมผ่านทางแบบครบวงจร
ซึ่งระบบนี้ผู้ใช้บริการเส้นทางสามารถใช้บัตรอิเล็กทรอนิกส์ในการชำระค่าผ่านทางแทนการชำระด้วยเงินสด

1)  [][]ติดตั้งระบบจัดเก็บค่าธรรมเนียมผ่านทางแบบเงินสด และแบบอัตโนมัติแก่กรมทางหลวง
    (Department of Highways: DOH) บนทางหลวงพิเศษหมายเลข 7 และหมายเลข 9

2)  [][]ติดตั้งระบบจัดเก็บค่าธรรมเนียมผ่านทางแบบเงินสด
    และแบบอัตโนมัติแก่การทางพิเศษแห่งประเทศไทย (Expressway Authority of
    Thailand : EXAT) ในทางพิเศษฉลองรัช ทางพิเศษเฉลิมมหานคร และทางพิเศษบูรพาวิถี

2)  ซ่อมแซม และบำรุงรักษาอุปกรณ์จัดเก็บค่าธรรมเนียมผ่านทาง

ให้บริการในด้านการซ่อมแซมและบำรุงรักษา อุปกรณ์จัดเก็บค่าธรรมเนียมผ่านทาง
ซึ่งการซ่อมแซมและบำรุงรักษานี้ครอบคลุมทั้งในส่วนการซ่อมแซมอุปกรณ์ที่ชำรุดเสียหาย
หรือการบำรุงรักษาระบบโปรแกรมการจัดเก็บค่าธรรมเนียมผ่านทาง

1)  ได้รับการว่าจ้างจากกรมทางหลวง (Department of Highways: DOH)
    ในการซ่อมแซมอุปกรณ์จัดเก็บค่าธรรมเนียมผ่านทาง
    ซึ่งอุปกรณ์ที่เสียหายนั้นมีทั้งอุปกรณ์ที่เสียหายจากอุบัติเหตุ
    และอุปกรณ์ที่เสื่อมสภาพจากการใช้งาน

2)  ได้รับการว่าจ้างจากกรมทางหลวง (Department of Highways: DOH)
    ในการบำรุงรักษาระบบโปรแกรมการจัดเก็บค่าผ่านทางบนทางหลวงพิเศษหมายเลข 7 และ 9

3)  ระบบบัตรเงินสดอิเล็กทรอนิกส์ระบบสัมผัส

เป็นระบบที่ใช้บัตรอิเล็กทรอนิกส์ระบบสัมผัส
ในการจัดเก็บเงินแทนการชำระเงินในรูปแบบของเงินสด
โดยผู้ใช้บริการสามารถเติมมูลค่าเงินในบัตรได้ผ่านทางจุดให้บริการ ทั้งนี้ Smart Traffic
ได้ให้บริการทั้งในเรื่องอุปกรณ์ และการวางแผนจัดการระบบทั้งหมด ได้แก่

-   ติดตั้งระบบบัตรเติมเงินอิเล็กทรอนิกส์สำหรับโรงภาพยนตร์ โดยผู้ใช้บัตรสามารถซื้อ
    บัตรชมภาพยนตร์ สินค้า และบริการ ภายในเครือของโรงภาพยนตร์ได้แทนเงินสด

  []

4)  ระบบควบคุมสถานที่จอดรถยนต์

เป็นระบบควบคุมสถานที่จอดรถยนต์แบบอัตโนมัติ โดยมีคอมพิวเตอร์เป็นตัวควบคุมการทำงาน
สามารถเก็บบันทึกข้อมูลรายละเอียดการทำงานต่าง ๆ อาทิ ปริมาณรถยนต์ที่เข้า-ออก
การคำนวณค่าบริการจอดรถยนต์ และเก็บรวบรวมสถิติต่าง ๆ
โดยจะทำงานด้วยบัตรอิเล็กทรอนิกส์ระบบสัมผัส โดยบริการนี้ครอบคลุมการติดตั้ง การจัดหาอุปกรณ์
การจัดเก็บ และการบริหารงานระบบซอฟต์แวร์ ได้แก่

-   ติดตั้งระบบควบคุมสถานที่จอดรถยนต์ให้แก่ห้างสรรพสินค้า อาคารสำนักงาน โรงแรม
    มหาวิทยาลัย และองค์กรต่าง ๆ

  []

5)  จำหน่ายบัตรอิเล็กทรอนิกส์ที่ใช้ในระบบเก็บค่าผ่านทางอัตโนมัติ

[]ให้บริการจำหน่ายบัตร easy pass ซึ่งเป็นบัตรอิเล็กทรอนิกส์ (On board unit : OBU)
ที่ใช้ในระบบเก็บค่าผ่านทางอัตโนมัติ ให้แก่ การทางพิเศษแห่งประเทศไทย (EXAT) และ
บมจ.ทางด่วนกรุงเทพ (BECL)

ทั้งนี้ กลุ่มลูกค้าของ Smart Traffic สามารถแบ่งได้เป็น 2 กลุ่ม ประกอบด้วย (1)
หน่วยงานราชการ ได้แก่ กรมทางหลวง และ การทางพิเศษแห่งประเทศไทย และ (2)
หน่วยงานอื่น ได้แก่ มหาวิทยาลัย ห้างสรรพสินค้า อาคารสำนักงาน และโรงแรม เป็นต้น
โดยลูกค้าหลักของ Smart Traffic คือ หน่วยงานราชการ
ซึ่งส่วนใหญ่จะเป็นงานติดตั้งระบบเก็บเงินค่าผ่านทาง
งานบำรุงรักษาและซ่อมแซมระบบเก็บเงินค่าผ่านทาง ซึ่ง Smart Traffic
จะรับงานได้ต้องผ่านขั้นตอนของการประมูลงานหรือการจัดซื้อจัดจ้างของหน่วยงานนั้น ๆ โดย
Smart Traffic มีความชำนาญ และมีผลงานในการทำงานกับลูกค้าทั้งภาครัฐและเอกชน
มาแล้วหลายโครงการ

  -----------------------------------------------------------------------
  3. ปัจจัยความเสี่ยง

  -----------------------------------------------------------------------

3.1 ความเสี่ยงต่อการดำเนินธุรกิจของบริษัท

ปัจจุบัน บริษัทประกอบธุรกิจ อิเล็กทรอนิกส์และธุรกิจที่เกี่ยวเนื่องกับอิเล็กทรอนิกส์
ทั้งนี้ในการประกอบธุรกิจอาจมีความเสี่ยงต่างๆ
ทั้งจากปัจจัยทั้งภายในและภายนอกที่อาจส่งผลกระทบต่อฐานะการเงินและผลการดำเนินงานของบริษัท
ซึ่งอาจมีปัจจัยเสี่ยงที่มีความสำคัญในอนาคต ดังนี้

-   ความเสี่ยงจากสภาวะเศรษฐกิจ

สินค้าหลักของธุรกิจอิเล็กทรอนิกส์ของ EIC Semi คือ อุปกรณ์สารกึ่งตัวนำโดยเฉพาะไดโอด
เป็นองค์ประกอบพื้นฐานของอุปกรณ์อิเล็กทรอนิกส์ทุกประเภทมีความสัมพันธ์กับการเปลี่ยนแปลงเทคโนโลยีที่จะมีผลต่อการเปลี่ยนแปลงความต้องการของผู้บริโภคปลายทาง
และการเติบโตของเศรษฐกิจ รวมทั้งตัวเลขผลิตภัณฑ์มวลรวมในประเทศ (GDP)
ความเสี่ยงจากสภาวะเศรษฐกิจมีผลต่ออัตราการเติบโตของยอดขายของธุรกิจอิเล็กทรอนิกส์ไม่ได้ตามเป้าหมาย
ดังนั้น จึงพยายามสร้างตราสินค้า “EIC”
ให้เป็นที่ยอมรับในเรื่องคุณภาพจากผู้ผลิตในทุกอุตสาหกรรมทั้งในประเทศและต่างประเทศ
เพื่อให้นำสินค้าของ EIC Semi
ไปเป็นส่วนประกอบที่มีประสิทธิภาพสูงสำหรับสินค้าอิเล็กทรอนิกส์และเครื่องใช้ไฟฟ้า ทุกประเภท
(EIC Quality Diodes behind every great system)
และสร้างความหลากหลายของสินค้าเพื่อตอบสนองความการของลูกค้า

-   ความเสี่ยงจากการเปลี่ยนแปลงเทคโนโลยี

เนื่องจากสินค้าประเภทไดโอดที่ผลิตเป็นอุปกรณ์พื้นฐานที่สำคัญในวงจรอิเล็กทรอนิกส์ที่ใช้ในการผลิตเครื่องใช้ไฟฟ้าและอุปกรณ์อิเล็กทรอนิกส์ซึ่งมีการเปลี่ยนแปลงทางเทคโนโลยีอยู่ตลอดเวลา
เช่น ทีวี อุปกรณ์อิเล็กทรอนิกส์ในรถยนต์ เป็นต้น
การเปลี่ยนแปลงดังกล่าวส่งผลให้เทคโนโลยีสารกึ่งตัวนำประเภทไดโอดต้องเปลี่ยนแปลงตาม
โดยการเปลี่ยนแปลงส่วนใหญ่จะเป็นการเปลี่ยนแปลงใน 2 ส่วนคือ
การเปลี่ยนแปลงในส่วนของคุณสมบัติทางไฟฟ้าและรูปทรง การเปลี่ยนแปลงคุณสมบัติค่าไฟฟ้า ได้แก่
ปริมาณกระแสไฟฟ้าสูงสุดและต่ำสุดที่ไหลผ่าน ค่าแรงดันไฟฟ้า สำหรับในส่วนของรูปทรง ได้แก่
ไดโอดที่มีขาสั้นลง ไม่มีขา หรือ ขนาดเล็กลง เป็นต้น ดังนั้น
ผู้ผลิตอุปกรณ์สารกึ่งตัวนำประเภทไดโอดจะต้องมีความพร้อมสำหรับการเปลี่ยนแปลงดังกล่าวและสามารถรองรับความต้องการของผู้ผลิตในอุตสาหกรรมต่างๆ
ได้

ในการดำเนินการที่ผ่านมา ตั้งแต่ปี 2545 ได้มีการขยายพื้นที่โรงงานเพิ่มอีก 4,000 ตารางเมตร
รวมเป็น 16,000 ตารางเมตร เพื่อรองรับการผลิตสินค้าประเภท Glass Diode
ซึ่งมีความแตกต่างจากไดโอดทั่วไปในส่วนของรูปทรงภายนอกที่ห่อหุ้มด้วย Glass แทน Epoxy
Compound และ Surface Mounted Diodes ซึ่งเป็น Diodes ที่มีลักษณะพิเศษที่ไม่มีขา
และตั้งแต่ปี 2549 เป็นต้นมา ได้มีการขยายธุรกิจสู่อุตสาหกรรมต้นน้ำ โดยเป็นผู้ผลิตและออกแบบ
WAFER ซึ่งเป็นวัตถุดิบที่สำคัญในการนำมาประกอบเป็นไดโอด
เพื่อเอื้อประโยชน์ต่อการออกแบบและตอบสนองต่อการเปลี่ยนแปลงทางเทคโนโลยี นอกจากนี้
ในส่วนของสายการผลิตของธุรกิจอิเล็กทรอนิกส์ ก็สามารถรองรับการผลิตได้หลายรูปทรง
(Package)
รวมทั้งสามารถรองรับการผลิตสินค้าที่มีลักษณะพิเศษตามความต้องการของลูกค้าได้มากขึ้น
และได้สร้างพันธมิตรกับผู้ผลิตที่มีศักยภาพในต่างประเทศเพื่อพัฒนา
กระบวนการในการผลิตให้สามารถตอบสนองต่อเทคโนโลยีที่มีการเปลี่ยนแปลงตลอดเวลา

-   ความเสี่ยงจากการบริหารสินสินค้าคงคลัง

ในการดำเนินธุรกิจของบริษัทย่อย
บริษัทมีความจำเป็นจะต้องสำรองวัตถุดิบและผลิตภัณฑ์หลายรูปแบบหลายรายการเพื่อให้มีความสามารถในการแข่งขันในตลาด

ณ วันที่ 31 ธันวาคม 2557 บริษัทย่อย มีสินค้าคงเหลือ จำนวน 156.36 ล้านบาท
หรือคิดเป็นร้อยละ 44.29 ของสินทรัพย์หมุนเวียน และร้อยละ 26.79 ของสินทรัพย์รวม

การมีสินค้าคงหลือจำนวนมากอาจส่งผลต่อการขายช้าลง
และนอกจากนั้นด้วยเหตุผลทางเทคโนโลยีที่สินค้าอิเล็กทรอนิกส์และเครื่องใช้ไฟฟ้าที่เป็น End
Products มีการเปลี่ยนแปลงอย่างรวดเร็ว
ไดโอดหรืออุปกรณ์พื้นฐานที่จะนำไปใช้ในการผลิตสินค้าอิเล็กทรอนิกส์และเครื่องใช้ไฟฟ้าดังกล่าว
ทำให้ผู้ผลิต End Products ไม่นิยมนำไปใช้ในเทคโนโลยีการผลิตของตนเอง
จึงเกิดความเสี่ยงที่จะเกิดการล้าสมัยและมีต้นทุนบริหารจัดการสูง บริษัท มีนโยบายตั้งสำรองค่าเผื่อ
ลดลงของมูลค่าสินค้าคงเหลือเต็มจำนวนสำหรับสินค้าคงเหลือทุกประเภทที่ล้าสมัย ขายช้า
หรือเสื่อมสภาพ ที่มีอายุสินค้ามากกว่า 4 ปี จึงมีผลทำให้ค่าใช้จ่ายของบริษัทสูงขึ้น กำไรสุทธิลดลง
จำนวน 69.86 ล้านบาท หรือคิดเป็นร้อยละ 40.51 ของขาดทุนสุทธิ

อย่างไรก็ตาม
เหตุผลที่บริษัทมีความจำเป็นทางธุรกิจที่จะต้องสำรองวัตถุดิบและผลิตภัณฑ์หลายรูปแบบหลายรายการ
เนื่องจาก

(1) ความจำเป็นในการเก็บสำรองสินค้ากึ่งสำเร็จรูปและสินค้าสำเร็จรูป
เพื่อรองรับความต้องการในการใช้งานของลูกค้า เนื่องจากระบบ Logistics สำหรับอุตสาหกรรม
Semiconductors ในปัจจุบัน ผู้ผลิต เครื่องใช้ไฟฟ้า ชิ้นส่วนยานยนต์
และสินค้าอิเล็กทรอนิกส์ทุกประเภท จะผลักดันต้นทุนในการจัดเก็บดูแล
การกระจายสินค้าและวัตถุดิบไปให้กับ Suppliers ที่เป็นผู้ผลิตชิ้นส่วนต่างๆ ที่สำคัญ
และสำหรับธุรกิจของบริษัทย่อย ซึ่งเป็นผู้ผลิตไดโอด
จึงมีความจำเป็นจะต้องเก็บสำรองสินค้ากึ่งสำเร็จรูปและสินค้าสำเร็จรูป หลากหลายรายการ
เพื่อรองรับความต้องการในการใช้งานของลูกค้าตามปริมาณการสั่งซื้อในแผนการสั่งซื้อของลูกค้ารายสำคัญ

(2)
เพื่อสร้างความได้เปรียบในเรื่องเวลาการส่งมอบและเพื่อตอบสนองนโยบายการผลิตสินค้าหลากหลายรายการและเพื่อรองรับความต้องการของลูกค้าที่เปลี่ยนแปลงอยู่ตลอดเวลาตามเทคโนโลยี
รวมทั้งเพื่ออำนวยความสะดวกให้กับลูกค้าที่จะสามารถสั่งซื้อสินค้าหลากหลายรายการ
โดยไม่แยกซื้อสินค้าจากผู้ผลิตรายอื่น
จึงจำเป็นต้องมีการสำรองวัตถุดิบให้มีปริมาณเพียงพอต่อความต้องการในการผลิต

อย่างไรก็ตาม สินค้าของบริษัทย่อย ได้แก่ Diodes / Wafer / Chips/ Dices
ที่เก็บอยู่ในคลังสินค้านั้น ได้รับความเห็นทางวิชาการจากศูนย์วิจัยอิเล็กทรอนิกส์
สถาบันเทคโนโลยีพระจอมเกล้า เจ้าคุณทหารลาดกระบัง
และศูนย์เทคโนโลยีอิเล็กทรอนิกส์และคอมพิวเตอร์แห่งชาติ สำนักงานพัฒนา
วิทยาศาสตร์และเทคโนโลยีแห่งชาติ ในเรื่องความไม่ล้าสมัยและไม่เสื่อมสภาพ โดย Diodes /
Wafer/Chips/ Dices ที่อยู่ในคลังสินค้าของบริษัท
จะมีคุณสมบัติทางไฟฟ้าเหมือนเดิมไม่เสื่อมสภาพด้วยหตุผลในทางวิชาการ ดังนี้

(1) อุปกรณ์ไดโอด / Wafer / Chips/ Dices
ทั้งหมดนี้ทำจากวัสดุสารกึ่งตัวนำซึ่งมีจุดหลอมเหลวสูง ตัวอย่างเช่น Silicon
มีจุดหลอมเหลวที่อุณหภูมิ 1,416 องศาเซลเซียส ดังนั้น
การที่จะเกิดการเสียหายเนื่องจากอุณหภูมิในสภาวะที่อยู่ในบรรยากาศของอุณหภูมิห้อง
จึงเป็นไปได้น้อยมากๆ จนถือเสมือนว่าไม่เกิดขึ้น

(2) ลักษณะโครงสร้างของอุปกรณ์ไดโอดนั้นเกิดจากการเจือสารชนิดเอ็นหรือชนิดพี
(ขึ้นอยู่กับชนิดของฐานรอง) เพื่อสร้างเป็นรอยต่อ พี-เอ็น การเจือสารนั้นจะทำได้ที่อุณหภูมิสูง
(มากกว่า 800 องศาเซลเซียสเท่านั้น)
ไม่สามารถทำได้ที่อุณหภูมิห้องเนื่องจากอะตอมของสารเจือไม่สามารถแพร่ซึมได้

(3) การเปลี่ยนแปลงคุณสมบัติของอุปกรณ์ไดโอด Wafer/Chips/Dices นั้นเกิดจากสาเหตุหลักคือ
การแพร่ซึมของสารเจือที่บริเวณรอยต่อ พี-เอ็น
และหรือที่บริเวณรอยต่อระหว่างสารกึ่งตัวนำกับโลหะที่ใช้ทำขั้ว
แต่เนื่องจากที่อุณหภูมิห้องอะตอมของสารเจือไม่สามารถแพร่ซึมได้
จึงสามารถกล่าวได้ว่าที่อุณหภูมิห้อง การเสื่อมคุณสมบัติของอุปกรณ์สารกึ่งตัวนำ
เนื่องจากการแพร่ซึมของสารเจือนั้นไม่สามารถเกิดขึ้นได้

(4) การเปลี่ยนแปลงคุณสมบัติของอุปกรณ์ไดโอด/Wafer/Chips/Dices ที่มีขั้วโลหะอยู่นั้น
อาจจะมีการเสื่อมสภาพเนื่องจากโลหะเอง เช่น
โลหะที่ใช้ทำขั้วนั้นอาจจะทำปฏิกิริยากับอากาศเกิดเป็นออกไซด์ของโลหะนั้น
ซึ่งแก้ไขได้โดยบรรจุอยู่ในตัวถังสร้างชั้นป้องกันหรือเก็บไว้ในที่ที่ไม่มีออกซิเจน
อีกสาเหตุหนึ่งที่อาจทำให้ขั้วโลหะเสียสภาพไปคือ อุณหภูมิ
ซึ่งโดยปกติโลหะที่ใช้ทำขั้วที่ติดกับชั้นสารกึ่งตัวนำนั้นไม่สามารถทนอุณหภูมิได้สูงนัก (ต่ำกว่า 500
องศาเซลเซียส) แต่ที่อุณหภูมิห้องโลหะนี้จะไม่มีการเปลี่ยนแปลงเนื่องจากอุณหภูมิดังกล่าวได้
ดังนั้นการเสื่อมสภาพของขั้วโลหะนั้นจะไม่เกิดขึ้นถ้าอยู่ที่อุณหภูมิห้อง
และออกซิเจนไม่สามารถสัมผัสกับโลหะได้

Si Diode ที่เก็บอยู่ในโกดังสินค้าของบริษัท
เป็นอุปกรณ์ที่ไม่ล้าสมัยและไม่มีอุปกรณ์อิเล็กทรอนิกส์อื่นใดมาทดแทนได้ โดยมีเหตุผลทางวิชาการ
ดังนี้

(1) เนื่องจาก Diode เป็นอุปกรณ์พื้นฐานสำหรับเครื่องใช้ไฟฟ้า เครื่องมืออิเล็กทรอนิกส์
และคอมพิวเตอร์ทุกชนิด โดยเฉพาะในส่วนจ่ายไฟซึ่งเปลี่ยนไฟฟ้ากระแสสลับเป็นกระแสตรง
ซึ่งมีการใช้วงจรดังกล่าวอย่างแพร่หลายมามากกว่า 20 ปี แสดงให้เห็นถึงความสำคัญของ Diode
ซึ่งไม่มีอุปกรณ์อิเล็กทรอนิกส์อื่นใดมาทดแทนได้ อีกทั้งยังนับเป็นอุปกรณ์อิเล็กทรอนิกส์ที่ทันสมัยตลอดมา

(2) ถึงแม้เทคโนโลยีการสร้างอุปกรณ์อิเล็กทรอนิกส์จะมีการเปลี่ยนแปลงไปอย่างรวดเร็ว
ในปัจจุบันมีการสร้างและปรับปรุงวงจรรวมหลายชนิดมาตลอดเวลา
แต่อุปกรณ์เหล่านั้นจะมีฟังชั่นการใช้งาน เฉพาะทางที่ออกแบบสำหรับควบคุมกลไกที่มีความซับซ้อนมาก
จึงมีการพัฒนาตลอดเวลา อย่างไรก็ตาม ในภาคจ่ายยังจำเป็นต้องใช้ Si Diode
ประกอบร่วมกับวงจรรวมเหล่านี้เหมือนเดิม นอกจากนั้น ยังมีการนำไปใช้งานในหน้าที่อื่นๆ อีกเช่น
การใช้เป็นส่วนป้องกันความเสียหายที่อาจเกิดขึ้นกับวงจรรวม เป็นต้น

(3) ในกรณีที่ต้องใช้กับอุปกรณ์ที่ต้องการกำลังสูง (High Power Devices)
การเลือกใช้วงจรรวม (Integrated Circuit)
เพียงลำพังจะไม่สามารถจ่ายกำลังสูงตามที่ต้องการได้จึงจำเป็นต้องใช้ Si Diode
ประกอบร่วมในวงจร แต่ถ้าเลือกใช้เทคนิคทางวรจรแทนการใช้ Si Diode
จะทำให้มีราคาต้นทุนที่สูงกว่าการใช้ Si Diode หลายเท่าตัว และยังก่อให้เกิดปัญหาอื่นๆ
ตามมาอีก เช่น เกิดความร้อนสะสม เป็นต้น

(4) แม้ในปัจจุบันจะมีการวิจัยเพื่อหาวัสดุใหม่มาทดแทนซิลิคอน (Silicon) เช่น
แกลเลี่ยมอาเซไนด์ (GaAs) หรือฟิลม์เพชร (Diamond Film)
ก็ตามแต่เมื่อเปรียบเทียบกับซิลิคอนแล้ว
พบว่ากระบวนการสร้างยังมีความซับซ้อนมากกว่าซิลิคอนทำให้ราคาต้นทุนสูงกว่าซิลิคอนมาก
จึงยังไม่เหมาะสมที่จะนำวัสดุใหม่เหล่านั้นไปใช้ในการผลิต Diode แทนซิลิคอนในเชิงพาณิชย์

-   ความเสี่ยงจากอัตราแลกเปลี่ยน

เนื่องจากวัตถุดิบที่ใช้ในการผลิตส่วนใหญ่เป็นวัตถุดิบที่ต้องนำเข้าจากต่างประเทศและต้องชำระค่าวัตถุดิบเป็นเงินตราต่างประเทศ
ทำให้มีความเสี่ยงในเรื่องอัตราแลกเปลี่ยน
แต่เนื่องจากลักษณะการจำหน่ายสินค้าจะเน้นการส่งออกเป็นหลักและได้รับชำระค่าสินค้าเป็นเงินตราต่างประเทศเช่นกัน
ถือเป็นการป้องกันความเสี่ยงโดยธรรมชาติ (Natural Hedge)
ซึ่งแม้จะไม่เป็นการป้องกันความเสี่ยงในเรื่องของอัตราแลกเปลี่ยนได้อย่างสมบูรณ์ก็ตาม
แต่ก็สามารถช่วยลดความเสี่ยงในเรื่องดังกล่าวลงได้
เนื่องจากจะมีผลต่างของรายได้และรายจ่ายที่เป็นเงินตราต่างประเทศเป็นจำนวนไม่มาก

-   ความเสี่ยงจากการพึ่งพิงตัวแทนจำหน่าย

การจำหน่ายสินค้าจะผ่าน 2 ช่องทาง ได้แก่ จำหน่ายโดยตรงกับลูกค้า
และจำหน่ายผ่านตัวแทนจำหน่าย (Sole Agent – AG) ที่ได้รับการแต่งตั้งจากบริษัทย่อย
เพื่อช่วยทำการตลาดและจำหน่ายในแต่ละพื้นที่ตามที่กำหนดไว้ในสัญญา
ซึ่งตัวแทนที่ได้รับการแต่งตั้งจะต้องทำการตลาด ไม่ว่าจะเป็นการออกบู๊ธตามงานต่างๆ
หรือการสร้างเว็บไซต์เพื่อให้ลูกค้าสามารถหาข้อมูลสินค้าได้สะดวก

บริษัทมีนโยบายเปิดกว้างสำหรับผู้ที่ประสงค์จะเป็นตัวแทนจำหน่ายสินค้าควบคู่กับการขายตรงไปสู่ลูกค้ากลุ่มต่างๆ
เพื่อลดความเสี่ยง
ทำให้มียอดขายผ่านตัวแทนจำหน่ายในสัดส่วนที่ลดลงเมื่อเทียบกับการขายตรงไปสู่ลูกค้ากลุ่มต่างๆ
ทั้งภายในประเทศ โซนเอเชียและโซนยุโรป

3.2 ความเสี่ยงต่อการลงทุนของผู้ถือหลักทรัพย์

-   ความเสี่ยงจากการที่บริษัทมีผลการดำเนินงานขาดทุน
    อาจไม่สามารถจ่ายเงินปันผลได้ในอนาคตอันใกล้

ในงวดบัญชีปี 2557 บริษัทมีผลการดำเนินงานขาดทุนสุทธิ จำนวน 172.47 ล้านบาท
ซึ่งเป็นการดำเนินงานขาดทุนสุทธิต่อเนื่องเป็นปีที่ 3 ของบริษัท ทั้งนี้ การที่บริษัทมีผลขาดทุนนั้น
สืบเนื่องมาจากภาวะเศรษฐกิจถดถอยในยุโรปและสหรัฐอเมริกา
ส่งผลให้ความต้องการซื้อสินค้าของผู้บริโภคลดลง ซึ่งมีผลทำให้อุตสาหกรรมของธุรกิจ Discrete
Semiconductor ทั่วโลกที่ได้รับผลกระทบจากภาวะถดถอยดังกล่าว
ประกอบกับการมีต้นทุนขายสินค้าเพิ่มสูงขึ้นอีกทั้งมีค่าใช้จ่ายในการบริหารเพิ่มขึ้นจากการปรับโครงสร้างธุรกิจ
การที่บริษัทมีผลการดำเนินงานขาดทุนดังกล่าว
ทำให้ผู้ถือหุ้นมีความเสี่ยงที่จะไม่ได้รับเงินปันผลตามนโยบายการจ่ายเงินปันผลของบริษัท

อย่างไรก็ดี ในขณะนี้บริษัทย่อยกำลังดำเนินการปรับกลยุทธ์ทางการตลาด
เพื่อเพิ่มรายได้และควบคุมค่าใช้จ่าย เพื่อให้บริษัทมีความสามารถในการจ่ายเงินปันผลให้กับผู้ถือหุ้น

  -----------------------------------------------------------------------
  4. ทรัพย์สินที่ใช้ในการประกอบธุรกิจ

  -----------------------------------------------------------------------

4.1 ลักษณะของทรัพย์สินที่ใช้ในการประกอบธุรกิจ

4.1.1 ทรัพย์สินถาวรหลัก

ณ วันที่ 31 ธันวาคม 2557 บริษัทและบริษัทย่อย
มีทรัพย์สินถาวรหลักที่ใช้ในการประกอบธุรกิจอิเล็กทรอนิกส์ ตามที่ปรากฎในงบการเงินรวม
ซึ่งแสดงมูลค่าตามบัญชี-สุทธิ ดังนี้

+-----------------------------------+------------+---------+-----------+
| ประเภท / ลักษณะทรัพย์สิน              | ลัก         | มูลค่า    | ภาระผูกพัน  |
|                                   | ษณะกรรมสิทธิ์ |         |           |
|                                   |            | (       |           |
|                                   |            | ล้านบาท) |           |
+===================================+============+=========+===========+
| 1. ที่ดิน รวมเนื้อที่ 4 ไร่ 4 งาน 208     | เป็นเจ้าของ  | 43.40   | ไม        |
| ตรว.                              |            |         | ่มีภาระผูกพัน |
|                                   |            |         |           |
| ที่ตั้ง ลาดกระบัง กรุงเทพมหานคร         |            |         |           |
+-----------------------------------+------------+---------+-----------+
| 2. โรงงาน 1 แห่ง 16,000 ตารางเมตร  | เป็นเจ้าของ  | 10.01   | ไม        |
| ที่ตั้ง ลาดกระบัง กรุงเทพมหานคร         |            |         | ่มีภาระผูกพัน |
+-----------------------------------+------------+---------+-----------+
| 3. ส่วนปรับปรุงที่ดินและอาคาร           | เป็นเจ้าของ  | 4.13    | ไม        |
|                                   |            |         | ่มีภาระผูกพัน |
+-----------------------------------+------------+---------+-----------+
| 4. เครื่องจักรและอุปกรณ์โรงงาน         | เป็นเจ้าของ  | 72.80   | ไม        |
|                                   |            |         | ่มีภาระผูกพัน |
+-----------------------------------+------------+---------+-----------+
| 5. อุปกรณ์และเครื่องใช้โรงงาน          | เป็นเจ้าของ  | 1.40    | ไม        |
|                                   |            |         | ่มีภาระผูกพัน |
+-----------------------------------+------------+---------+-----------+
| 7. รถยนต์                          | เป็นเจ้าของ  | 11.37   | ไม        |
|                                   |            |         | ่มีภาระผูกพัน |
+-----------------------------------+------------+---------+-----------+
| 8. สินทรัพย์ระหว่างทำ                 | เป็นเจ้าของ  | 3.35    | ไม        |
|                                   |            |         | ่มีภาระผูกพัน |
+-----------------------------------+------------+---------+-----------+
| รวม                               |            | 146.46  |           |
+-----------------------------------+------------+---------+-----------+

4.1.2 ทรัพย์สินไม่มีตัวตน

ณ วันที่ 31 ธันวาคม 2557 บริษัทและบริษัทย่อย มีสินทรัพย์ไม่มีตัวตนที่ใช้ในการประกอบธุรกิจ
ประกอบด้วย โปรแกรมบัญชีและค่าพัฒนาผลิตภัณฑ์
ซึ่งมีมูลค่าตามบัญชี-สุทธิตามที่ปรากฎในงบการเงินรวม 0.69 ล้านบาท

4.2 นโยบายการลงทุนในบริษัทย่อยและบริษัทร่วม

ในปี 2557 บริษัทได้ปรับปรุงโครงสร้างในการดำเนินธุรกิจ โดยบริษัท จัดตั้งบริษัท อีไอซี
เซมิคอนดักเตอร์ จำกัด เป็นบริษัทย่อย ขึ้นเมื่อวันที่ 4 ธันวาคม 2556
เพื่อประโยชน์ในการปรับปรุงโครงสร้างในการดำเนินธุรกิจ
โดยบริษัทได้โอนกิจการผลิตและจำหน่าย ชิ้นส่วนอิเล็กทรอนิกส์ของบริษัท ซึ่งประกอบด้วยทรัพย์สิน
หนี้สิน ใบอนุญาตประกอบกิจการ และพนักงาน ทั้งหมดที่เกี่ยวข้องกับธุรกิจดังกล่าว
เพื่อชำระค่าหุ้นเพิ่มทุนด้วยทรัพย์สิให้แก่บริษัทย่อยดังกล่าว โดยบริษัทถือหุ้นในสัดส่วนร้อยละ 100

นอกจากนี้ บริษัทมีแนวทางที่จะขยายธุรกิจไปยังธุรกิจอิเล็กทรอนิกส์
และธุรกิจที่เกี่ยวเนื่องกับอิเล็กทรอนิกส์ที่มีศักยภาพและมีผลตอบแทนที่ดี อาทิเช่น
การลงทุนในธุรกิจที่เกี่ยวข้องกับ ระบบเก็บเงินค่าทางด่วนแบบเงินสดและแบบอัตโนมัติ (Easy
Pass) ระบบชำระเงินล่วงหน้าของระบบคมนาคม (Prepaid Card System)
ระบบเก็บคะแนนสะสมที่เกี่ยวข้องกับธุรกิจค้าปลีกและธุรกิจคมนาคม (Royalty Program)
ระบบเก็บเงินค่าจอดรถและบริหารที่จอดรถ (Parking Revenue Collection System)
ระบบหักบัญชีกลางของระบบคมนาคม (Central Clearing House) ระบบตั๋วรถไฟอัตโนมัติ
(Automatic Fare Collection) เป็นต้น โดยที่ประชุมวิสามัญผู้ถือหุ้น ครั้งที่ 1/2557
ซึ่งจัดขึ้นเมื่อวันที่ 13 กุมภาพันธ์ 2557 ได้อนุมัติให้บริษัทลงทุนในบริษัท สมาร์ท แทรฟิค จำกัด
โดยการซื้อหุ้นร้อยละ 49 ของจำนวนหุ้นที่ออกและจำหน่ายทั้งหมดจากผู้ถือหุ้นเดิม ซึ่ง ณ สิ้นปี 2557
บริษัทลงทุนในบริษัท สมาร์ท แทรฟิค จำกัด แล้วในสัดส่วนร้อยละ 30.20

  -----------------------------------------------------------------------
  5. ข้อพิพาททางกฎหมาย

  -----------------------------------------------------------------------

ณ วันที่ 31 ธันวาคม 2557
บริษัทและบริษัทย่อยไม่มีคดีหรือข้อพิพาทที่มีผลกระทบต่อบริษัทอย่างมีนัยสำคัญ

  -----------------------------------------------------------------------
  6. ข้อมูลทั่วไปและข้อมูลสำคัญอื่น

  -----------------------------------------------------------------------

6.1 ข้อมูลทั่วไป

6.1.1 ข้อมูลทั่วไปของบริษัท

+---------------------+---+---------------------------------------------+
| ชื่อบริษัท              | : | บริษัท อุตสาหกรรม อีเล็คโทรนิคส์ จำกัด (มหาชน)      |
|                     |   | (“EIC”)                                     |
+---------------------+---+---------------------------------------------+
| ที่ตั้งสำนักงานใหญ่       | : | เลขที่ 152 อาคารเคี่ยนหงวน 3 ชั้น 9 ถนนวิทยุ        |
|                     |   |                                             |
|                     |   | แขวงลุมพินี เขตปทุมวัน กรุงเทพฯ 10330             |
+---------------------+---+---------------------------------------------+
| โทรศัพท์              | : | (+66) 2 651-4050                            |
+---------------------+---+---------------------------------------------+
| โทรสาร              | : | (+66) 2 651-4051                            |
+---------------------+---+---------------------------------------------+
| Website             | : | www.eicasia.net                             |
+---------------------+---+---------------------------------------------+
| E-mail              | : | info@eicasia.net                            |
+---------------------+---+---------------------------------------------+
| เลขทะเบียนบริษัท       | : | บมจ. 40854600004                            |
+---------------------+---+---------------------------------------------+
| ประเภทธุรกิจ          | : | ประกอบธุรกิจอิเล็กทรอนิกส์                        |
|                     |   | และธุรกิจที่เกี่ยวเนื่องกับอิเล็กทรอนิกส์                |
+---------------------+---+---------------------------------------------+
| ทุนจดทะเบียน          | : | 600,000,000 บาท                             |
+---------------------+---+---------------------------------------------+
| ทุนชำระแล้ว           | : | 476,881,145 บาท ประกอบด้วย หุ้นสามัญ จำนวน      |
|                     |   | 476,881,145 หุ้น                              |
+---------------------+---+---------------------------------------------+
| มูลค่าหุ้นที่ตราไว้        | : | 1 บาท ต่อหุ้น                                  |
+---------------------+---+---------------------------------------------+

6.1.2 ข้อมูลทั่วไปของบริษัทย่อยและบริษัทร่วม

1. บริษัทย่อย

+---------------------+---+---------------------------------------------+
| ชื่อบริษัท              | : | บริษัท อีไอซี เซมิคอนดักเตอร์ จำกัด                 |
+---------------------+---+---------------------------------------------+
| ที่ตั้ง                 | : | เลขที่ 65,68 ซอยฉลองกรุง 31 ถนนฉลองกรุง         |
|                     |   |                                             |
|                     |   | แขวงลำปลาทิว เขตลาดกระบัง กรุงเทพฯ 10520       |
+---------------------+---+---------------------------------------------+
| โทรศัพท์              | : | (+66) 2 326 1234 และ (+66) 2 739 4580       |
+---------------------+---+---------------------------------------------+
| โทรสาร              | : | (+66) 2 326 1020                            |
+---------------------+---+---------------------------------------------+
| เลขทะเบียนบริษัท       | : | 0105556191882                               |
+---------------------+---+---------------------------------------------+
| ประเภทธุรกิจ          | : | ออกแบบ ผลิต และจำหน่ายอุปกรณ์สารกึ่งตัวนำ          |
|                     |   |                                             |
|                     |   | ประเภทแผ่น ซิลิคอนเวเฟอร์ และ ไดโอด             |
+---------------------+---+---------------------------------------------+
| ทุนจดทะเบียน          | : | 474,031,900 บาท                             |
+---------------------+---+---------------------------------------------+
| ทุนชำระแล้ว           | : | 474,031,900 บาท ประกอบด้วย หุ้นสามัญ จำนวน      |
|                     |   | 4,740,319 หุ้น                                |
+---------------------+---+---------------------------------------------+
| มูลค่าหุ้นที่ตราไว้        | : | 100 บาท ต่อหุ้น                                |
+---------------------+---+---------------------------------------------+
| การถือหุ้นโดยบริษัท      | : | 4,740,317 หุ้น คิดเป็นสัดส่วนร้อยละ 100            |
|                     |   | ของทุนชำระแล้ว                                |
+---------------------+---+---------------------------------------------+

  ข้อมูลของตัวแทนจำหน่ายสินค้า (Sales Agent)

+-----------+---+---------------------------+---------------------------+
| ส         | : | EIC Semiconductor, Inc.   |                           |
| หรัฐอเมริกา |   |                           |                           |
|           |   | 15705 Arrow Highway, # 4  |                           |
|           |   | & 5,                      |                           |
|           |   |                           |                           |
|           |   | Irwindale, CA 91706 USA   |                           |
|           |   |                           |                           |
|           |   | Tel: (626) 960-0877       |                           |
|           |   |                           |                           |
|           |   | Fax: (626) 960-0871       |                           |
+-----------+---+---------------------------+---------------------------+
| เอ        | : | EIC International Co.,Ltd | Sun Light Electronics     |
| เชีย-ฮ่องกง |   |                           | (H.K) Ltd.                |
|           |   | Room 702, Block B,        |                           |
|           |   |                           | Room 703, Block B,        |
|           |   | Hoi Luen Industrial       |                           |
|           |   | Centre                    | Hoi Luen Industrial       |
|           |   |                           | Centre,                   |
|           |   | 55 Hoi Yuen Road, Kwun    |                           |
|           |   | Tong,                     | 55 Hoi Yuen Road, Kwun    |
|           |   |                           | Tong, Kowloon, Hong Kong  |
|           |   | Kowloon, Hong Kong        |                           |
|           |   |                           | Tel : (852) 2389 8280     |
|           |   | Tel : (852) 2341 6681     |                           |
|           |   |                           | Fax : (852) 2343 2315     |
|           |   | Fax : (852) 2343 9959     |                           |
|           |   |                           | URL : www.sunlight.com.hk |
|           |   |                           |                           |
|           |   |                           | E-mail :                  |
|           |   |                           | info@sunlight.com.hk      |
+-----------+---+---------------------------+---------------------------+
| เอเชีย-จีน  | : | Sun Light, China          | EIC Semiconductor Inc.    |
|           |   | Headquarter               |                           |
|           |   |                           | RM 25E & F, Metropolis    |
|           |   | Sun Light Electronic      | 100A                      |
|           |   | Building ,                |                           |
|           |   |                           | Zhonghan Rd, ShenZhen,    |
|           |   | Punan Road, Eastern       | China                     |
|           |   | Section of Guangzhou      |                           |
|           |   | Economic and              | Tel: 0755-83987303        |
|           |   | Technological Development |                           |
|           |   | District,                 | Fax: 0755-83987323        |
|           |   |                           |                           |
|           |   | Gangzhou, China 510760    |                           |
|           |   |                           |                           |
|           |   | Tel : (86-20) 82251238    |                           |
|           |   |                           |                           |
|           |   | Fax : (86-20) 82251805    |                           |
+-----------+---+---------------------------+---------------------------+

2. บริษัทร่วม

+---------------------+---+---------------------------------------------+
| ชื่อบริษัท              | : | บริษัท สมาร์ท แทรฟิค จำกัด                       |
+---------------------+---+---------------------------------------------+
| ที่ตั้ง                 | : | 565/1 ซอยรามคำแหง 39 (เทพลีลา1)              |
|                     |   |                                             |
|                     |   | แขวงพลับพลา เขตวังทองหลาง กรุงเทพฯ 10310       |
+---------------------+---+---------------------------------------------+
| โทรศัพท์              | : | (+66) 2 318 9400                            |
+---------------------+---+---------------------------------------------+
| โทรสาร              | : | (+66) 2 319 6397                            |
+---------------------+---+---------------------------------------------+
| เลขทะเบียนบริษัท       | : | 0105542074935                               |
+---------------------+---+---------------------------------------------+
| ประเภทธุรกิจ          | : | ธุรกิจติดตั้งระบบบัตรอิเล็กทรอนิกส์อย่างครบวงจร        |
|                     |   | รว                                          |
|                     |   | มทั้งให้บริการซ่อมแซมบำรุงรักษาแก่หน่วยงานรัฐและเอกชน |
+---------------------+---+---------------------------------------------+
| ทุนจดทะเบียน          | : | 10,000,000 บาท                              |
+---------------------+---+---------------------------------------------+
| ทุนชำระแล้ว           | : | 10,000,000 บาท ประกอบด้วย หุ้นสามัญ จำนวน       |
|                     |   | 1,000,000 หุ้น                                |
+---------------------+---+---------------------------------------------+
| มูลค่าหุ้นที่ตราไว้        | : | 10 บาท ต่อหุ้น                                 |
+---------------------+---+---------------------------------------------+
| การถือหุ้นโดยบริษัท      | : | 302,000 หุ้น คิดเป็นสัดส่วนร้อยละ 30.20            |
|                     |   | ของทุนชำระแล้ว                                |
+---------------------+---+---------------------------------------------+

6.1.3 ข้อมูลทั่วไปของบุคคลอ้างอิง

+---------------------+---+---------------------------------------------+
| นายทะเบียนหลักทรัพย์    | : | บริษัท ศูนย์รับฝากหลักทรัพย์ (ประเทศไทย) จำกัด       |
|                     |   |                                             |
|                     |   | เลขที่ 62 อาคารตลาดหลักทรัพย์แห่งประเทศไทย ชั้น 7   |
|                     |   |                                             |
|                     |   | ถนนรัชดาภิเษก แขวงคลองเตย เขตคลองเตย กรุงเทพฯ  |
|                     |   | 10110                                       |
|                     |   |                                             |
|                     |   | โทรศัพท์: (+66) 2 229 2800                    |
|                     |   |                                             |
|                     |   | โทรสาร : (+66) 2 359 1259                   |
|                     |   |                                             |
|                     |   | Call center : (+66) 2 229 2888              |
|                     |   |                                             |
|                     |   | Website : www.tsd.co.th                     |
+---------------------+---+---------------------------------------------+
| ผู้สอบบัญชี             | : | นาย สุรชัย ดำเนินวงศ์ ผู้สอบบัญชีรับอนุญาตเลขที่ 4721   |
|                     |   |                                             |
|                     |   | นางสาว เลฮัม ชินพันธ์ ผู้สอบบัญชีรับอนุญาตเลขที่ 7306   |
|                     |   |                                             |
|                     |   | บริษัท อาร์เอสเอ็ม ออดิท เซอร์วิสเซส (ประเทศไทย)   |
|                     |   | จำกัด                                        |
|                     |   |                                             |
|                     |   | ชั้น 26 สาธรซิตี้ทาวเวอร์ 175 ถนนสาทรใต้           |
|                     |   |                                             |
|                     |   | แขวงทุ่งมหาเมฆ เขตสาทร กรุงเทพฯ 10120          |
|                     |   |                                             |
|                     |   | โทรศัพท์: (+66) 2 670 9002-6                  |
|                     |   |                                             |
|                     |   | โทรสาร : (+66) 2 670 9027-8                 |
|                     |   |                                             |
|                     |   | Website : www.rsmthailand.com               |
+---------------------+---+---------------------------------------------+

6.2 ข้อมูลสำคัญอื่น

ตามที่ที่ประชุมวิสามัญผู้ถือหุ้น ครั้งที่ 1/2557 เมื่อวันที่ 13 กุมภาพันธ์ 2557
มีมติอนุมัติให้บริษัทลงทุนใน บริษัท สมาร์ท แทรฟิค จำกัด โดยการซื้อหุ้นสามัญจากผู้ถือหุ้นเดิม
ร้อยละ 49 ของจำนวนหุ้นทั้งหมด ในราคาหุ้นละ 500 บาท รวมมูลค่าการลงทุน 245 ล้านบาทนั้น
ณ วันที่ 31 ธันวาคม 2557 บริษัทได้จ่ายเงินมัดจำจำนวน 70 ล้านบาท
และเข้าซื้อหุ้นสามัญของบริษัท สมาร์ท แทรฟิค จำกัด แล้วเป็นจำนวน 302,000 หุ้น คิดเป็นร้อยละ
30.20 ของจำนวนหุ้นทั้งหมด ในราคาหุ้นละ 500 บาท รวมมูลค่า 152 ล้านบาท

อย่างไรก็ตาม ที่ประชุมคณะกรรมการบริษัท ครั้งที่ 1/2558 เมื่อวันที่ 27 กุมภาพันธ์ 2558
มีมติอนุมัติยกเลิกสัญญาซื้อขายหุ้นบริษัทสมาร์ท แทรฟิค จำกัด สำหรับหุ้นสามัญส่วนที่เหลือจำนวน
188,000 หุ้น และเรียกชำระเงินมัดจำค่าหุ้นจำนวน 70
ล้านบาทคืนจากผู้ถือหุ้นของบริษัทดังกล่าวแล้ว

บริษัทได้ลงนามในบันทึกข้อตกลงลงวันที่ 27 มีนาคม พ.ศ. 2558 โดยยกเลิกสัญญาซื้อขายหุ้น
ผู้ขายตกลงคืนเงินมัดจำค่าหุ้นจำนวน 70 ล้านบาท ในรูปตั๋วสัญญาใช้เงินลงวันที่ 27 มีนาคม พ.ศ.
2558 โดยมีกำหนดชำระเงินวันที่ 31 กรกฎาคม พ.ศ. 2558
และที่ประชุมคณะกรรมการบริษัทครั้งที่ 10/2558 เมื่อวันที่ 19 สิงหาคม พ.ศ. 2558
มีมติอนุมัติให้ขยายระยะเวลาการคืนเงินมัดจำค่าหุ้นดังกล่าว เป็นภายในวันที่ 31 ธันวาคม พ.ศ.
2558 โดยคิดดอกเบี้ยในอัตราร้อยละ 3.5 ต่อปี โดยเริ่มตั้งแต่วันที่ 1 สิงหาคม พ.ศ. 2558
เป็นต้นไปจนกว่าจะชำระเสร็จสิ้น บริษัทยังไม่ได้รับชำระเงินมัดจำค่าหุ้นทั้งจำนวน ณ
วันที่รายงานฉบับนี้ และบริษัทได้ตั้งสำรองหนี้สงสัยจะสูญสำหรับเงินจ่ายล่วงหน้าค่าหุ้นทั้งจำนวน